‘Memang Another Level’ – Netizen Terkejut Pekerja McDonalds Santai Terima Pesanan Dalam Bahasa Jawa

Sebut sahaja bahasa Jawa, tidak semua kuasai bahasa Jawa walaupun berketurunan Jawa. Umum mengetahui, kaum Jawa banyak berada di Selangor dan juga Johor.

Terbaharu, seorang pengguna TikTok @ek41._ telah memuat naik sebuah video menunjukkan rakaman memesan makanan di drive-thru McDonalds Banting. Menerusi video tersebut, dirinya memesan makanan dalam bahasa Jawa dan mengejutkan apabila pekerja yang mengambil pesanannya turut boleh berbahasa Jawa.

Tak expect pulak dia pandai jawa😂😂#foryou #tiktokv #ad

♬ เสียงต้นฉบับ – Popsspp – Popsspp

Menerusi video tersebut, individu tersebut telah memesan dua aiskrim McFlurry Milo yang baru sahaja menu itu kembali di McDonalds dan juga aiskrim kon vanila satu.

Perkongsian tersebut telah meraih perhatian orang ramai dan rata-rata netizen juga terkejut kerana pekerja McDonalds boleh menggunakan bahasa Jawa. Tidak hanya itu, ramai juga ‘anak Jawa’ yang hadir di ruangan komen memuji pekerja tersebut.

Malah, ada juga netizen mengatakan hanya tahu beberapa perkataan sahaja dalam bahasa Jawa. Segelintir netizen juga mengatakan suka mendengar orang berbahasa Jawa walaupun tidak faham.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Tiada Common Senses’ – Netizen Kecewa Pengunjung Sepahkan Barangan Sewaktu Membeli Belah

‘Patut Duduk Rumah’- Netizen Kecam Wanita Hamil Terjatuh Ketika Mahu Sertai Cabaran YouTuber Bernilai RM10,000


‘Memang Jinak, Sudah 4 Tahun Kenal’- Telatah Anjing Sambut Posmen Di Perak Ini Buat Netizen Terhibur

Anjing memang terkenal dengan sikap mereka yang garang terutamanya dengan orang yang tidak dikenali terutama jika mereka ditugaskan untuk menjaga kawasan rumah.

Namun jika ia sudah biasa dan kenal dengan seseorang, anjing ini secara automatik akan menjadi baik dan ada kalanya terlebih manja.

Seperti yang berlaku kepada posmen ini Mohd Munir seperti yang dikongsikan beliau dalam hantaran Facebook-nya baru-baru ini.

Dalam video pendek itu, Munir yang bekerja sebagai posmen di Lenggong, Perak merakam telatah anjing di salah sebuah rumah yang sepertinya sudah bersedia menanti kehadirannya untuk menghantar surat di rumah tuannya.

Selepas perkongsiannya yang pertama itu tular dengan mencecah 16,000 perkongsian, Munir sekali lagi memuat naik video anjing tersebut beberapa hari kemudian.

Sama seperti sebelumnya, anjing itu sekali lagi menunjukkan kesetiaannya dengan berlari-lari mendapatkan surat daripada beliau sama seperti yang dilakukannya sebelum ini.

Bercerita kepada MalayMail, Munir memberitahu anjing tersebut pada awalnya memang bersikap garang kepadanya.

Namun selepas seminggu ia telah berubah sikap dan mula mengambil surat daripadanya sebelum memberikan kepada tuannya.

Malah, menurut Munir anjing tersebut juga tidak menggemari jika tuan rumahnya sendiri yang mengambil surat yang dihantar dan perlu melalui dirinya.

Jika tidak, anjing tersebut akan kelihatan seperti ‘marah’ dan mahukan surat itu diberikan kepadanya terlebih dahulu.

Tonton juga telatah posmen ini yang terpaksa memanjat pagar selepas dikejar anjing ketika menghantar barang sebelum ini di pautan di bawah.

Dikejar Anjing Sehingga Ke Atas Pagar, Gelagat ‘Abang Posmen’ Ini Buat Netizen Ketawa

Terima 90 Jahitan, Hero Berusia 6 Tahun Ini Sanggup Gadai Nyawa Selamatkan Adik Daripada Gigitan Anjing

Anjing Ini Masih Setia Menunggu Tuannya Yang Telah Meninggal Dunia Akibat COVID-19


‘Memang Kedai Cuma Tidak Berniaga’- Pemilik Dapur Disangka Kedai Makan Cerita Kisah Sebenar Kejadian Tular

Sewaktu sambutan Aidiladha baru-baru ini tular kisah seorang lelaki di Facebook yang berkongsikan bagaimana beliau tersalah masuk ke dapur salah seorang penduduk di Terengganu.

Kejadian itu berlaku apabila beliau singgah ke rumah tersebut yang dikatakan mirip seperti sebuah kedai makan dan memesan serta menikmati nasi dagang bersama teh tarik sebelum menyedari ia sebenarnya bahagian dapur salah seorang penduduk di situ.

Perkara itu hanya disedari apabila beliau mahu membuat bayaran dan bergegas keluar daripada kedai makan atau dapur terbuka tersebut apabila pemilik premis menjelaskan kepadanya dia tidak perlu membayar makanan yang telah dipesannya.

Bagaimanapun selepas kisah tersebut tular, portal Harian Metro pada semalam melaporkan dapur yang disangka kedai makan di tepi jalan itu sebenarnya memang merupakan kedai makan, cuma pemiliknya tidak berniaga pada hari tersebut kerana sambutan Aidiladha.

Perkara itu disahkan sendiri oleh pemilik kedai tersebut Fatimah Jusoh yang menjelaskan kisah sebenar di sebalik kejadian tular tersebut.

“Rumah saya memang kedai malah lebih 50 tahun sudah berniaga nasi dagang, nasi lemak dan nasi kebuli pada hari biasa.

“Mungkin sebab suasana kedai yang membuatkan dia berhenti dan makan seterusnya ingin membuat bayaran.

“Saya juga terkejut apabila dia ingin membayar selepas makan,” katanya ketika ditemui di rumah dan kedainya di Kampung Matang, Hulu Terengganu kepada Harian Metro.

Tambah Fatimah lagi, dia bagaimanapun tidak mengetahui tentang kes tular tersebut pada awalnya dan hanya dimaklumkan anak dan cucunya selepas kejadian tersebut.

Beliau bagaimanapun tidak marah dengan perkongsian tersebut malah menganggap ianya kelakar dan mengaluk-alukan lagi kedatangan lelaki tersebut ke ‘dapur’ miliknya.

Baca kisah lelaki tersebut yang tersalah masuk ke dapur milik Fatimah pada Aidiladha yang lalu di pautan di bawah.

‘Ingatkan Kedai Rupanya Rumah Orang’- Telatah Lelaki Ini Salah Masuk Dapur Terbuka Buat Netizen Terhibur

‘Kluster Sivagangga’, Restoran Di Kedah Ini Dilaporkan Tidak Merekod Butiran Pelanggan

Sering Disangka Bekerja Berdua, Netizen Terkejut Bila Lihat Belakang Tabir Video ‘Jungle Survival’


‘Memang Sekarang Wajib Jatuhkan Maruah Orang Di Kaca TV Ke?’ – AC Mizal

Baru-baru ini, nama penyanyi Sissy Iman menjadi bualan hangat berhubung persembahan lagu ‘Jampi’ berentak keroncong nyanyian bersama Naim Daniel dikritik dengan teruk oleh Mas Idayu.

Pengacara terkenal, Datuk AC Mizal meluahkan rasa terkilan dengan rancangan realiti di Malaysia sekarang kerana menjadikan maruah seseorang menjadi cagaran bagi menaikkan rating program tersebut.

AC atau nama sebenarnya Mizal Zaini berkongsi rasa terkilannya di akaun Facebook miliknya yang mempersoalkan perkara itu seolah-olah tidak memikirkan perasaan orang lain sehingga sanggup menjatuhkan maruah seseorang untuk viral di kaca TV.

“Jangan bagi alasan dah tanggungjawab kena comment!…Nak viral sampai jatuhkan maruah orang baik buat rancangan AYUH MAKI ORANG! bergurau dan maki orang lain di depan orang ada tahap nya….Nasib baik bukan saya yang kena” tulisnya menerusi Facebook.

Memetik satu hantaran di Facebook itu, pengacra berusia 51 tahun itu turut menasihat, jika mahu bergurau atau memberi kritikan ada batasnya, bukan mengherdik sesuka hati dikhalayak umum.

Tambahnya, usaha seseorang itu patut dihargai dan tiada manusia yang sempurna di muka bumi ini. “Mendidik bukan mengherdik!,” katanya.

Dalam pada itu, AC berkata, dia sudah 33 tahun dalam industri dan dia paling tidak suka kalau menjatuhkan maruah orang hanya untuk hiburan. Baginya, didiklah mereka dengan cara yang baik kerana tiada sesiapa di dunia ini kehidupannya sempurna.

A post shared by tv3malaysia (@tv3malaysia)

Sementara itu, penyanyi Bob Yusof turut menyuarakan pendapatnya mengenai perkara tersebut.

Menurut Bob, Naim dan Sissy wajar diberikan pujian kerana menjadikan lagu pop kepada keroncong, bukanlah suatu yang mudah.

Malah, dia mengatakan kedua-dua mereka mempunyai bakat yang besar dan telah berjaya menyanyikan lagu tersebut dengan cara tersendiri.

“Seharusnya berikan lagi galakan dan tambah baik lagi nyanyian mereka dengan memberikan ilmu yang diketahui agar Irama Malaysia terus berkembang dengan baik. Keroncong adalah irama yang sangat merdu untuk dinyanyikan namun ada juga ketegasan dalam penyampaiannya,” ujar Bob.

“Nyanyian mereka juga tadi sangat serasi dan bagi saya mereka dah membawakan dengan cara mereka tersendiri namun tetap cuba mengekalkan lenggok keroncong walau susah bagi mereka, namun mereka terus berusaha dan mencuba, apa yang saya boleh katakan pendapat atau pendirian adalah hak masing-masing.

Bob turut mengucapkan tahniah buat Naim dan Sissy kerana berani menyanyikan irama keroncong di pentas yang besar.


Apa Berlaku Apabila Saya Menukar Panggilan Pelanggan Daripada ‘Makcik’ Kepada ‘Puan’

Apa berlaku apabila saya menukar panggilan makcik kepada puan ?

Untuk mereka yang follow Puan Ainon Mohd, mesti akan terbaca tentang betapa pentingnya Puan Ainon menitikberatkan penggunaan Bahasa Melayu Tinggi (BMT) dalam interaksi kita seharian dalam bisnes terutamanya.

Walaupun di awal mula saya mempraktikkan terasa kejanggalan dan kepoyoan kerana kita menukar panggilan “bang” kepada “Tuan” dan panggilan “kak” kepada “Puan”.

Apabila berpeluang berkuli di dalam ABS dan bergaul dengan puak ABS, kami terbiasa dengan panggilan yang memuliakan antara satu sama lain. Lebih hormat dan lebih terdelegasi dengan mudah.

Dan kami memang menggunakan BMT sebagai SOP melayan pelanggan di kedai kami.

Suatu hari kami didatangi pelanggan berusia. Hanya memakai t-shirt biasa sahaja dengan penampilan yang biasa biasa sahaja. Hari itu, beliau berbelanja RM500 walaupun baru pertama kali datang. Apa sahaja barang yang kami cadangkan, beliau ambil sahaja. Sampai saya pun terkebil-kebil.

Saya bertanya, dari mana tahu kedai kami. Facebook jawabnya.

Tahulah saya bahawa beliau adalah pelanggan berduit.

Ada skil menarik duit keluar dari poket mereka iaitu salah satunya adalah BMT.

Kenapa BMT?

BMT adalah bahasa yang biasa dijumpai oleh golongan tertentu di tempat-tempat tertentu seperti di Golden Lounge Airport, di lobi hotel-hotel, di golf club, di education centre, di conference room atau di premium outlet.

Apabila telinga mereka menangkap bahasa yang sama di pasar malam, di outlet startup atau online conversation, automatik corak pembelian mereka akan berubah.

Tak rugi mempraktikkan BMT. Dengan BMT, skil berunding dapat dilakukan dengan baik hingga boleh close deal dengan cepat.

Teguran mereka yang berpengalaman jangan kita orang muda cepat melenting. Ambil dan hadam. Berlapang dada.


Membabi Buta Buka Pintu Kereta, Netizen Kasihan Lihat Rider Jatuh Akibat Tindakan Pemandu Ini

Sudah menjadi keutamaan dan kebiasaan para pemandu tidak sewenang-wenangnya membuka pintu kereta sewaktu berada atas jalan raya. Meskipun keperluan mendesak, haruslah pemandu tersebut membuka pintu pada laluan yang selamat serta bebas daripada pengguna jalan raya yang lain.

Dalam pada itu, lain ceritanya pada kali ini apabila tular sebuah perkongsian Kok Ling Wai yang dikongsikan Twitter @My_CrimeWatch yang memperlihatkan sebuah Proton Iriz dengan penuh selamba membuka pintu kereta sewaktu berada di laluan tengah jalan raya.

Lebih mengejutkan, pemandu tersebut turut membuka pintu kereta tanpa melihat cermin pandang belakang terlebih dahulu sehingga menyebabkan sebuah motosikal yang dipercayai rider makanan melanggar pintu kereta tersebut.

📷 Kok Ling Wai pic.twitter.com/8FEkCfnopj

— MyWatch (@My_CrimeWatch) December 27, 2022

Tindakan tidak masul akal pemandu Proton Iriz ini sekaligus telah mendapat perhatian netizen yang kurang senang dengan apa yang dilakukan. Malah, ramai yang mempersoalkan tujuan membuka pintu tanpa di tengah jalan raya tersebut.

Ini jalan awam.Ada ramai pngguna & plbagai jenis knderaan.Anda org dewasa.Ada otak, boleh guna utk fikir.1 tndkan gila, org trcedera jatuh moto,lori kena langgar, trafik jam,semua org susah.Sila timbng rasa ktk gunakn jalan raya.Kalau tak boleh, duduk rumah tonton tv je. https://t.co/Sm4hoyVR3r

Kenapa dia bukak pintu tengah jalan eh ? And kenapa dia macam tak kisah kat rider tu ? Dia lebih kisahkan pintu dia tak boleh tutup tu. https://t.co/73pFKT399a

— Uchiha Itafiz (@HafizAriffin) December 27, 2022

Kes mcm ni paling aku geram. Kes cmni lah punca jari aku terbelah kena jahit bulan 5 haritu. Cam shite https://t.co/OpTH64SW3q

— Ashrafhuzairi (@ashrafhuzairi) December 27, 2022

Diharap isu seperti ini tidak lagi berulang kerana bukan sahaja menyalahi undang-undang jalan raya, malah turut mengancam keselamatan pengguna jalan raya yang lain.


Membaca Sepucuk Surat Yang Ditulis Oleh Seorang Jururawat Kepada Seorang Pesakit Alzheimer Ini Telah Membuatkan Kami Mengalami Goosebump

Surat ini adalah daripada seorang jururawat yang bekerja menjaga seorang pesakit yang beragama Islam yang mengalami penyakit Alzheimer – Sebuah Kisah Benar Dari United Kingdom. Beliau menulis surat ini kepada sebuah badan dakwah di United Kingdom

Gambar ini bukanlah gambar penulis sebenar.

“Nama Saya adalah Cassie, Saya berusia 23 tahun. Saya adalah jururawat yang baru sahaja menamatkan pengajian pada tahun ini dan mendapat tugas sebagai jururawat untuk penjagaan pesakit di rumah.

Pesakit saya merupakan seorang lelaki berbangsa Inggeris yang berusia awal 80an yang mengalami penyakit Alzheimer. Pada Hari pertama tugasan, saya diberikan rekod berkenaan diri pesakit dan dari situlah saya mendapat tahu yang dia merupakan seorang mualaf yang memeluk agama islam dan dia adalah seorang muslim.

Bermula dari situ, saya mengerti bahawa saya perlu berhati-hati dengan cara rawatan yang mungkin tidak sesuai dengan pegangan agamanya. Saya mula membuat adaptasi kaedah penjagaan yang memenuhi ciri-ciri yang sesuai dengan dia. Saya beli dan bawa daging yang Halal untuk dimasak kepada dia dan pastikan tiada unsur-unsur khinzir atau alkohol di tempat penjagaan dia kerana saya telah membuat sedikit kajian yang mengatakan perkara-perkara ini dilarang dalam Islam.

Pesakit ini berada dalam peringkat alzheimer yang terakhir, jadi ramai dari rakan sekerja yang tidak faham kenapa saya sanggup bersusah payah membuat semua perkara yang tidak perlu untuk dia. Tetapi dalam hati saya, seorang yang berkomitmen dengan mana-mana agama seharusnya dihormati.

Selepas satu minggu bersama pesakit ini, saya mula perasan satu corak pergerakan yang dibuat oleh dia.

Pada mulanya saya menyangka dia sedang meniru sesuatu gerakan yang dilakukan oleh orang lain, saya nampak dia mengulang pergerakan tersebut pada masa yang tertentu iaitu pada waktu pagi, tengahari, petang dan malam.

Pergerakannya biasa dimulakan dengan mengangkat tangannya, tunduk dan meletakkan kepalanya pada lantai. Saya tidak faham. Dia juga ada mengulangi beberapa ayat dalam bahasa yang asing, saya tidak dapat memikirkan bahasa apakah itu kerana sebutannya agak kabur tetapi saya perasan ia adalah ayat yang sama diulang setiap hari.

Satu lagi perkara yang pelik, dia tidak membenarkan saya menyuapnya dengan tangan kiri (saya merupakan seorang yang kidal)

Saya dapat rasakan mesti ia sesuatu yang berkaitan dengan agamanya tetapi saya tidak tahu kenapa.

Salah seorang rakan sekerja saya memberitahu saya mengenai paltalk, sebuah tempat diskusi dan berbahas mengenai agama di internet. Oleh kerana saya tidak mengenali walau seorang muslim pun, saya fikir mungkin bagus jika saya dapat bertanyakan soalan pada seseorang mengenai perkara ini. Saya pun masuk ke bahagian diskusi mengenai Islam dan mula menghantar mesej soalan.

Di sini, saya bertanyakan soalan mengenai pergerakan yang dilakukan dan diberitahu bahawa pergerakan ini merupakan pergerakan ketika menunaikan solat. Pada mulanya saya tidak percaya, hinggalah saya diberi link cara solat muslim di youtube dan menontonnya.

Bagi seorang lelaki yang telah hilang semua ingatan berkenaan anak-anaknya, pekerjaannya dan dan pergerakannya sangat terbatas mampu untuk mengingati perbuatan solat dan bacaan solat dalam bahasa lain.

Ini adalah suatu perkara yang sangat menakjubkan dan saya dapat merasakan yang pesakit ini sangat taat pada agamanya, yang membuatkan saya ingin belajar lebih lanjut lagi untuk menjaga dia sebaik mungkin.

Semenjak itu, saya selalu masuk berdiskusi dalam paltalk dan diberikan link untuk membaca terjemahan Quran dan mendengarnya.

Salah satu bab dalam Quran iatu bab mengenai ‘lebah’, surah ini membuat bulu roma saya meremang dan saya selalu mengulanginya beberapa kali dalam sehari.

Saya simpan rakaman Quran tersebut dalam ipod saya dan pasangkannya pada pesakit saya untuk didengari, kadang2 dia tersenyum dan kadang2 dia menangis dan apabila saya melihat terjemahan ayat tersebut baru saya tahu kenapa.

Apa yang saya dapat dari paltalk, saya akan aplikasikan pada pesakit saya, lama-kelamaan saya dapati sebenarnya kehadiran saya di paltalk adalah untuk mencari jawapan bagi diri sendiri.

Sebenarnya saya tidak pernah mengambil masa untuk merenung mengenai kehidupan saya, saya tidak pernah kenal ayah saya, emak saya meninggal semasa umur saya 3 tahun, saya dan adik saya dibesarkan oleh nenek dan datuk yang meninggal 4 tahun lepas, sekarang ini hanya tinggal kami dua beradik.

Walaupun berhadapan dengan banyak kehilangan, saya sentiasa fikir yang saya masih gembira dan berpuas hati dengan kehidupan saya.

Cuma perasaan tersebut beransur-ansur hilang selepas saya meluangkan banyak masa bersama pesakit saya, saya merasakan kekosongan dan macam ada sesuatu yang tidak lengkap dalam hidup. Saya merasakan saya kehilangan perasaan yang tenang dan aman yang dimiliki oleh pesakit saya, walaupun dia sedang mengalami penyakit yang berat.

Saya seolah mahukan perasaan dimiliki dan rasa seolah saya adalah satu bahagian daripada sesuatu, seperti yang dia rasakan, walaupun tiada orang disampingnya.

Melalui paltalk saya diberikan senarai masjid yang berhampiran dan saya pergi melawat salah satu masjid tersebut. Apabila pertama kali saya lihat perbuatan solat berama-ramai, saya tidak menahan airmata saya dari bercucuran, saya merasakan sesuatu yang tidak dapat dijelaskan dalam hati saya.

Setiap hari saya merasakan ditarik untuk hadir ke masjid setiap hari, imam di situ dan isterinya menghadiahkan saya buku, rakaman dan mengalukan sebarang persoalan dari saya.

Setiap soalan yang saya ajukan sama ada di paltalk atau di masjid , di jawab dengan penerangan yang jelas dan mendalam, saya seolah tiada keraguan melainkan menerima penjelasan mereka.

Dalam hidup saya, saya tidak pernah mengamalkan apa2 agama tetapi dalam hati saya, saya sangat percaya kewujudan Tuhan, saya cuma tidak tahu cara untuk melakukannya.

Pada suatu petang, saya kembali ke paltalk dan salah seorang daripada mereka bertanyakan saya, adakah anda puas hati dengan jawapan yang saya berikan, dan bertanyakan jika saya mempunyai soalan yang lain. saya menjawab saya berpuas hati dengan jawapannya dan tiada sebarang soalan. Dia bertanya lagi adakah saya gembira dengan jawapan yang dia berikan, saya menjawab ya.

Kemudian dia bertanyakan satu soalan lagi, apakah yang menghalang kamu dari meneluk Islam? Saya terdiam dan tidak dapat menjawab soalannya.

Keesokannya saya ke masjid untuk melihat solat subuh, imam di situ bertanyakan soalan yang sama, apakah yang menghalang kamu dari meneluk Islam? saya masih tidak mampu menjawabnya.

Kemudian saya terus ke tempat kerja, semasa saya sedang menyuapkan makanan pada pesakit saya dan pada masa yang sama saya melihat ke matanya, saya tersedar!

Kehadirannya dalam hidup saya mempunyai sebab , iaitu untuk mengenalkan saya tentang Islam dan hanya satu perkara utama yang menyebabkan saya menerimanya adalah kerana perasaan takut… bukan takut kepada sesuatu yang buruk, tetapi perasaan takut menerima sesuatu yang baik dan memikirkan saya tidak layak sebagaimana dia.

Pada Tengahari itu juga, saya bergegas ke masjid mencari imam untuk bertanyakan jika saya boleh berikrar dan mengucapkan 2 kalimah syahadah. Lailaha illallah, Muhammadun rasulullah… Tiada Tuhan selain Allah , Nabi Muhammad pesuruh Allah.

Imam tersebut juga membantu saya mengenai apa yang saya perlu lakukan seterusnya.

Saya tidak boleh gambarkan perasaan apabila saya ucapkan perkataan itu.

Seolah-olah seseorang telah mengejutkan saya dari tidur dan saya boleh melihat dengan lebih jelas.

Perasaan bercampur baur, gembira, jelas dan sangat tenang.

Orang pertama yang saya ceritakan perkara ini bukanlah kepada adik saya tetapi pesakit saya.

Saya pergi kepada dia, dan sebelum saya sempat membuka mulut saya, dia menangis dan tersenyum melihat saya.

Saya menjadi lemah, dan menangis terkedu di hadapan dia, saya sangat terhutang pada dia.

Apabila saya pulang, saya masuk ke dalam paltalk dan mengulang 2 kalimah syahadah saya untuk group di situ.

Mereka telah banyak menolong saya walaupun saya tak pernah jumpa seorang pun daripada mereka, mereka lebih dekat dengan saya daripada adik saya sendiri.

Selepas seminggu saya bergelar muslim, pesakit saya meninggal dunia dalam tidurnya semasa saya sedang menjaganya, Inna lillahi wa inna ilayhi rajioon.

Dia meninggal dengan tenang dan saya merupakan satu2nya orang yang berada disampingya.

Dia ibarat ayah yang saya tidak pernah ada dan dia merupakan pintu saya kepada Islam.

Saya sayangkan dia kerana Allah dan saya sentiasa doakan agar saya boleh menjadi seorang muslim sepertinya.”

Nota : Saudari Cassie telahpun meninggal dunia pada tahun 2010 dan sempat berdakwah pada adiknya yang akhirnya memeluk Islam.


Membazir Dan Menyusahkan, Netizen Bengang Lebihan Pek Makanan Terbiar Di Tepi Jalan

Apabila bulan Ramadan, ramai orang mengambil kesempatan di bulan mulia ini untuk memperbanyakkan amal ibadah dan bersedekah. Dalam kita mahu mengejar pahala, jangan pula tiba-tiba dosa yang kita dapat.

Terbaharu, seorang pengguna Twitter @Mulut_Cabai telah berkongsi beberapa keping gambar yang menunjukkkan pek makanan terbiar disebabkan terlalu banyak dan tidak disumbangkan kepada golongan memerlukan secara efisien.

Ini lah yg berlaku setiap Ramadan. Setiap hari seorang gelandangan dpt 20 ke 30 BUNGKUS. Kau ingat perut dorang kawah kenduri?

Bila ditgur, melenting. Tp diri yg xnk bertanya, belajar. Semua semata nk kejar foto amal tunjuk pada dunia. pic.twitter.com/IKs4GALlRw

— Dean of Deen : (@Mulut_Cabai) April 5, 2022

Isu ini bukanlah baru tetapi boleh dikatakan setiap tahun masalah ini muncul. Menerusi perkongsian tersebut, beliau mengatakan bahawa ada gelandangan mendakwa menerima 20 hingga 30 bungkus makanan sehari diberikan oleh pelbagai pihak yang mahu bersedekah.

Tambahnya, tindakan pembaziran tersebut sudah ditegur tetapi masih ada yang melenting tidak dapat menerima teguran. Malah, beliau turut memberi cadangan beberapa lokasi dan tempat untuk bersedekah dan beramal jariah sempena bulan yang mulia ini seperti kawasan perumahan PPR, hospital, pelajar-pelajar kolej yang tidak berkemampuan, dan lain-lain lagi.

Perkongsian tersebut telah meraih perhatian orang ramai dan rata-rata netizen berpendapat seharusnya mereka yang mahu melakukan kerja amal ini lebih peka dengan keadaan sekeliling serta bertanya kepada pihak sepatutnya.

Nak sedekah pun kena ikut concept supply and demand untuk elak giving what’s not needed. https://t.co/dX4vtIbXKO

Please take notes sesiapa yg nk buat charity especially dlm bulan puasa.

Always remember to think strategically. Be understood that your target group should be more than just homeless people.

No idea who are they? This thread has listed down to you who you can approach. https://t.co/VEmkkM1iEG

— DUST.IN.THE.WIND. (@hadiaahhh123) April 6, 2022

Padahal dari dok bagi homeless baik derma kat org miskin bandar. Homeless pun depa dapat food dari NGO yg aktif bagi sepanjang tahun kot. Or instead of bagi makanan, bagi kit mandi. Masa I ikut bagi food dulu depa ada yg tanya sabun etc. Pi kat NGO tanya depa apa yg depa perlu https://t.co/33hhotUXo9

— SenahAkanKurus (@SenahDebab) April 5, 2022

If you're planning to donate to the needy, please reach out to established NGOs or soup kitchens like Dapur Jalanan/The Lost Food Project/Pertiwi/Kechara Kitchen & donate to them so they can effectively distribute & feed the hungry & the poor. https://t.co/BZl1aG6DcJ

Bukan itu sahaja, rata-rata netizen turut mengatakan bahawa orang yang memerlukan tidak semestinya gelandangan dan selain makanan, boleh sahaja memberikan mereka keperluan lain seperti barang membersihkan diri.

Isu yang sering dibangkitkan setiap tahun ini seperti tiada titik noktah jika masih ramai ego tidak mahu bekerjasama dengan pihak bertanggungjawab. Diharap, perkongsian ini akan buka mata orang ramai berhubung isu ini.

Pada tahun lalu, DBKL telah melarang memberi gelandangan makan secara terus untuk elak pembaziran. Klik pautan di bawah untuk ketahui lanjut.

Mahu Elak Pembaziran, DBKL Larang Beri Gelandangan Makan Secara Terus Pada Bulan Ramadan

‘Jerat Kehancuran Hidup’- Pinjaman Peribadi GOpinjam Dari Touch ‘n Go Undang Pertikaian Netizen

‘Pijak Sahaja Bagi Sedar’- Tangan Lelaki Merayap Masuk Tirai Makmum Wanita Dikecam Netizen


Membeli Dan Menjual Di Facebook Kini Lebih Mudah Dengan Facebook Marketplace

Misi Mark Zuckerberg untuk menyatukan manusia dibawah satu rangkaian iaitu Facebook diteruskan lagi. Kali ini, Mark Zuckerberg memperkenalkan Facebook Marketplace. Facebook Marketplace secara asasnya merupakan sebuah platform dimana membolehkan anda menjual dan membeli dengan mudah.

Jika sebelum ini, anda mungkin boleh dapatkan barangan yang diinginkan di group Facebook yang menjual barangan tersebut, kini dengan Facebook Marketplace ‘it gets better’. Pengguna cuba perlu masukkan barangan yang ingin dicari dan Facebook akan cuba menapis berdasarkan faktor kategori barangan, lokasi dan harga. Cool bukan?

Setakat ini cuma 4 negara yang dipilih untuk mendapatkan fungsi terbaru daripada Facebook iaitu U.S, UK, Australia dan New Zealand. Dijangkakan Facebook Marketplace akan sampai ke Malaysia sedikit lambat. Kemungkinan masalah dari segi pembayaran antara faktornya.

Adakah ini bermakna Facebook mahu menguasai e-commerce pula selepas menguasai social media dan chat app? Jika anda bertanya saya, jawapannya ya. Mark mahu menguasai semua kecuali search engine yang masih lagi dikuasai oleh Google.

Baca lagi: Mark Zuckerberg Mula Tunaikan Janji Untuk Menderma 99% Saham Facebook


7 Tips Cara Hafal Surah Al Kahfi Dengan Lebih Mudah

Nota Editor: Perkongsian ini adalah daripada Arif Afifi Mohamad Sukri seorang mahasiswa lulusan Jurusan Tafsir Hadis Di Jambi, Indonesia. Semoga ia bermanfaat untuk anda dalam meniti kehidupan di bumi yang semakin usang ini.

Menghampiri penghujung zaman, banyak tanda kiamat yang sudah dan sedang berlaku. Namun begitu Allah tidak membiarkan hambanya begitu saja. Malahan bacaan 10 ayat pertama surah Al Kahfi amat digalakkan agar kita terpelihara daripada segala fitnah dajal.

Berikut cara yang boleh dilakukan agar dapat hafal surah Al Kahfi dengan lebih mudah.

1. Niat jelas – kita baca dan hafal surah ni kerana Allah agar terpelihara dari fitnah dajal.

2. Jangan mulakan dengan menghafal, tetapi mulakanlah dengan membaca terlebih dahulu. Baca dengan tajwid yang betul, lama kelamaan akan memudahkan hafalan.

3. Cuba lazimi surah itu setiap ketika. Terutama pada malam jumaat untuk baca al-Kahfi. Bila bibir selalu sebut perkataan-perkataan dalam tu, ia akan memudahkan.

4. Dengarkan rakaman sebelum tidur, ke tempat kerja, atau masa lapang. Dan perlahan-lahan cuba ikut.

Baca: Suami Nekad Belajar Baca Al-Quran Meskipun Sudah Berusia. Kini Hidup Lebih Indah

5. Mulakan hafalan dari lembar by word. Ulang satu ayat ke satu ayat kurang-kurang 20 kali. Cuba ingatkan ayat-ayat tersebut.

6. Bila lancar ayat pertama, pindah ke ayat kedua. Kemudian ulang balik ayat pertama hingga ke dua. Begitulah seterusnya.

7. Cari suasana yang membantu. Target sehari 15 minit sudah cukup untuk mengulang. Tak perlu lama-lama. Selepas solat maghrib misalnya. Cuba hold, pause apa sahaja program masa tu selama 15 minit, demi bagi kesempatan pada hafalan kita.

Biar sekejap masa diambil, asalkan berkualiti dan kita fokus.

Baca lagi: Guru Ini Perlu Mengajar Seorang Anak Autisma. Apa Yang Dia Temui Selepas Itu Speechless

LIKE dan FOLLOW Vocket di Facebook serta Instagram


Ini Bukti Kenapa Memberi Alasan Itu Adalah Amalan Syaitan

Nota Editor: Nota ini telah dikongsikan di Facebook Zamri Mohamad. Kami kongsikan semula di sini dengan izin dari penulis. Semoga ia mambawa manfaat untuk anda.

Semalam mengikuti ceramah Abdur Raheem Green. “Memberi alasan adalah tingkah laku syaitan.”

Apakah yang membezakan Adam dan Syaitan ialah dua perkara.

1. Lakukan setelah mendapat cara.
2. Berikan alasan untuk tidak lakukan.

Nabi Adam memohon ampun dan mengamalkan jalan keluar

Apabila Nabi Adam mengalami musibah, beliau memohon keampunan dan jalan keluar. Itu yang dilakukan apabila Nabi Adam diturunkan ke bumi selepas melanggar peraturan syurga.

Kemudian Nabi Adam menerima dari Tuhannya beberapa kalimah (kata-kata pengakuan taubat yang diamalkannya), lalu Allah menerima taubatnya; sesungguhnya Allah, Dialah Yang Maha Pengampun (Penerima taubat), lagi Maha Mengasihani.” (Al Baqarah:37)

Syaitan terus menerus memberi alasan agar tidak membuat apa yang diarahkan. Apabila diperintahkan oleh Allah agar sujud di hadapan Adam. Syaitan memberi alasan;

“Aku lebih baik daripada Adam…” (al-A’raaf 7:12)

Aku tidak patut sujud kepada manusia…” (al-Hijr 15:33)

“Patutkah aku sujud kepada (makhluk) yang Engkau jadikan dari tanah?”(al-Isra’ 17:61)

Inikah orangnya yang Engkau muliakan mengatasiku?” [al-Isra’ 17:62]

Kemudian syaitan memberi alasan lagi bahawa hukuman Allah ke atasnya punca dia akan melakukan hal ini, “Wahai Tuhanku! Kerana Engkau telah menjadikan daku sesat, (maka) demi sesungguhnya aku akan memperindahkan (segala jenis kemungkaran) kepada Adam dan zuriatnya di dunia ini dan aku akan menyesatkan mereka semuanya.” (al-Hijr 15:32-39)

Apa yang menarik ialah fungsi alasan ialah melewat-lewatkan masa.

“Bertindak berdasarkan bimbingan adalah cara manusia.”

BACA: Pernah Disindir Kerana Menghantar 7 Anak Belajar Agama

BACA juga: Respon Orang Bukan Islam Apabila Melihat Muslim Solat

LIKE dan FOLLOW Vocket di Facebook serta Instagram


Pengalaman Memperbetulkan Kedudukan Kandungan Songsang Di Hospital Kerajaan Yang Tidak Dapat Dilupakan

Saya rasa amazed apabila mendengar kisah kawan baik sejak dibangku sekolah rendah lagi mengalami pengalaman ini. Tidak pernah terfikir inilah sebahagian daripada cabaran wanita mengandung. Ikuti kisah dia di bawah ini sewaktu mengandungkan anak kedua. Anda pasti memiliki rasa yang sama seperti saya sekiranya kita tidak tahu tentang ini.

Hari ini merupakan hari jangkaan bersalin atau EDD saya dan juga hari saya perlu ke klinik kesihatan untuk pemeriksaan ihu mengandung. Si kecil masih tidak menunjukkan tanda untuk keluar melihat dunia. Saya menjeling slip nombor giliran yang masih lagi jauh sebelum nombor giliran saya. Saya mengusap lembut perut sambil bermonolog sendirian agar si kecil akan keluar dalam masa yang terdekat.

Sedang saya menunggu giliran, simptom Braxton Hix sesekali menjengah. Sedang saya mengelamun, fikiran saya terimbas kembali peristiwa yang berlaku dua minggu yang lepas. Pada usia kandungan tiga puluh tujuh minggu, si kecil masih belum berada di posisi sepatutnya untuk membolehkannya keluar secara normal.

Tidak seperti sewaktu kandungan yang pertama dahulu, si kakak sering berpusing-pusing pada trimester kedua kandungan. Berbeza dengan kandungan kedua, si kecil sering berada di kedudukan songsang atau dalam Bahasa Inggeris disebut sebagai breech position.

Hati berasa risau kerana pada waktu sebegini ruang di dalam perut sudah berkurang dan menyukarkan si kecil untuk membuat gerakan yang besar untuk membolehkannya berpusing. Sewaktu pemeriksaan rutin, saya meminta nasihat daripada doktor tentang kedudukan kandungan yang songsang dan beliau mencadangkan saya membuat ECV di hospital kerajaan.

Itu merupakan pertama kali saya mengetahui wujudnya proses tersebut. Walaupun doktor telah menerangkan serba sedikit mengenai ECV, saya menyelidik informasi tambahan mengenainya di atas talian. ECV adalah singkatan kepada External Cephalic Version.

Dalam proses ini doktor akan memusingkan fetus secara dari luaran daripada kedudukan bayi yang songsang (kepala di bahagian atas) kepada kedudukan yang sebaliknya untuk mengelakkan kelahiran secara pembedahan (caesarean delivery).

Kejayaan prosedur ini juga bergantung kepada faktor tertentu jika kita pernah mengandung dan melahirkan buat kali pertama, air ketuban yang mencukupi dan kedudukan bayi masih tinggi (belum berada di bahagian pelvis).

Seminggu kemudian, saya berada di dalam wad di hospital kerajaan menantikan kumpulan doktor yang akan menjalankan ECV ke atas saya. Sebelum prosedur dimulakan saya disuntik dengan ubat untuk melegakan otot rahim. Ini adalah agar bayi boleh dipusingkan dengan lebih mudah sewaktu ECV dijalankan.

Saya masih ingat lagi doktor wanita yang tiba di wad pada ketika itu. Beliau kelihatan tenang, mesra dan seperti mempunyai pengalaman melakukan ECV. Persepsi awal yang membuatkan hati saya sedikit lega namun masih lagi gemuruh.

Bahagian abdomen saya dipasangkan dengan alat untuk memantau kadar degup jantung bayi. Jika terdapat kadar degupan yang tidak normal, ini menunjukkan bayi dalam keadaan tertekan dan mungkin komplikasi seperti terjerut tali pusat dan sebagainya telah berlaku.

Kesan daripada ubat yang disuntik menyebabkan saya berasa bahagian abdomen saya ringan dan relax. Doktor tersebut membaca bismillah dan meletakan tangan kanannya di bahagian tengkuk fetus dan tangan lagi satu di bahagian kaki.

Lalu beliau memusingkan fetus dalam pergerakan tangan yang serentak dengan perlahan-lahan dalam arah lawan jam. Saya berasa sedikit senak sewaktu prosedur tersebut dijalankan tetapi tidak sakit. Setelah proses pemusingan selesai, jururawat dan doktor masih memantau degupan jantung bayi untuk beberapa sela masa.

Alhamdulillah proses ECV berjaya dan saya dibenarkan pulang setelah doktor berpuas hati dengan pemerhatian yang dijalankan.

“5035, bilik 2!” panggil petugas kesihatan.

Imbauan saya terhenti tatkala nombor saya dipanggil. Saya memasuki bilik jururawat dan menjalani pemeriksaan seperti biasa. Jururawat mencadangkan saya menunggu ‘turun tanda’ dalam masa seminggu dan menetapkan tarikh temujanji untuk seminggu akan datang.

Sewaktu memandu pulang saya merasakan kontraksi yang tidak berapa kuat pada bahagian perut. Serta merta saya menelefon suami untuk memberitahu yang saya akan bersalin. Sungguh yakin dengan naluri tersebut, saya mengira temph kontraksi yang semakin kerap.

Saya merasakan bahawa tidak silap lagi, saya akan bersalin pada hari tersebut. Suami bergegas pulang mengambil saya di rumah dan membawa saya ke hospital. Alhamdulillah, lima jam kemudian saya selamat melahirkan bayi perempuan yang sihat, dengan kelahiran normal dan bayi tersebut diberi nama Safiyya Rumaisa Bt Mansur.

Saya tersenyum bila teringat pada kelahiran anak pertama juga yang berusia 40 minggu dan satu hari. Bagi saya, setiap proses kehamilan itu ada keunikannya tersendiri. Dan inilah antara pengalaman mengandung dan bersalin yang tidak dapat dilupakan walaupun sudah kali kedua melahirkan anak-anak.


8 Langkah Penting Untuk Membina Hubungan Baik Dengan Bakal Pelanggan

Nota Editor: Nota ini ditulis oleh Tuan Syamsul Adlan Mahrim, seorang ‘Strategic Consult Coordinator’, dan diterbitkan semula di Vocket dengan kebenaran beliau. Semoga anda mendapat ilmu baru tentang membina rapport selepas membaca artikel ini.

Rapport adalah langkah pertama yang mesti dilakukan dalam proses jualan. Tujuan rapport ialah untuk merapatkan jurang dalam komunikasi.

Rapport yang baik ialah rapport yang ikhlas daripada hati. Kebanyakan jurujual amatur sangat lemah dalam rapport; maklumlah sebelum ini susah sangat nak mulakan perbualan dengan orang asing.

Untuk mulakan rapport, EGO mesti diturunkan terlebih dahulu. Hanya orang yang mampu turunkan ego sahaja yang mampu melakukan rapport dengan baik.

Bagi yang tak biasa rapport, latih tubi perlu dilakukan dahulu. Antara cara terbaik memahirkan diri melakukan rapport ialah:

1. Beri salam dahulu sebelum orang lain memberi salam.

2. Jawab salam yang lebih baik daripada orang yang memberi salam.

3. Apabila bersalaman, jangan lepaskan tangan selagi orang yang disalam tidak melepaskan tangannya.

4. Lihat tepat pada mata orang yang kita salam.

5. Apabila bertentangan mata dengan seseorang, mulakanlah senyuman dahulu sebelum mereka melakukannya.

6. Niat ikhlas rapport hanya untuk silaturrahim semata-mata. Sekiranya anda memang melakukan rapport untuk menjual, latih hati untuk ikhlas menegur.

7. Belajar bercakap dengan orang asing seorang sehari. Objektif bercakap dengan mereka ialah rapport semata-mata rapport. Bukan untuk menjual barang.

8. Dalam perbualan fokus kepada tertarik hati mendengar cerita tentang orang berkenaan sahaja jangan asyik bercerita tentang diri anda.

LIKE dan FOLLOW Vocket di Facebook serta Instagram


5 Tip Mula Memborong Di Guangzhou, China Dengan Modal Rendah

Khas untuk geng yang tiada modal, tapi bersungguh nak pergi Guangzhou, untuk buat duit!

Dalam ramai-ramai bakal usahawan ada yang tak berapa mampu untuk mempunyai modal. Yang ada hanyalah kos penerbangan ke China, kos makan sikit-sikit dan duit kecemasan.

Ikut langkah ini ya! Langkah 5B saya gelarkannya. Mudah nak ingat kan?

Sebelum bertolak ke Guangzhou, perkara pertama harus dibuat adalah membuka akaun antarabangsa kita. Bagaimana nak buka (baca: aktif). Senang sahaja.

Perhatikan kad ATM kita. Ada “Visa” atau “Mastercard”? Terus telefon bank yang berkenaan, dan maklumkan mengenai permusafiran kita ke China .

Sampaikan hajat kita untuk mengaktifkan pengeluaran antarabangsa. Bam! Tak sampai beberapa minit, kad kita telah diaktifkan.

Ada. Pergi ke mesin ATM, aktifkan di situ atau lakukannya di kaunter bank pemegang kad ATM kita.

Langkah kedua adalah kena berkawan-kawan. First time nak pergi? Ikut kumpulan bisnes yang kenakan pakej yang murah dan berbaloi. Boleh tanya saya. Pergi berkawan-kawan. Baru ada feel.

Kawan-kawan di sekeliling kita juga mestilah ramai. Tak ramai kawan, bina rakan dari sekarang.

Aktif di dalam WhatsApp group, dan hebahkan akan kepergian kita ke Guangzhou, agar semua alert dan memberi perhatian.

Mengapa harus berkawan? Baca sampai habis. Baru tahu sebabnya mengapa.

Sampai sahaja di Guangzhou, apa lagi. Kalau ikut rombongan, pastikan di setiap check point plaza, amati betul-betul barang yang dijual di sana.

Jangan ikut gaya tauke makan angin. Orang baru, kena banyak belajar benda baru.

Di Guangzhou sahaja, setiap bulan pasti akan muncul produk baru yang ‘rare’ dan asing di negara kita. Momen-momen ini menjadi kegilaan usahawan yang suka menjual barangan “Hit & Run”.

Jangan tengok sahaja! Ambil gambar banyak-banyak, dan berlainan produk.

Tanyalah supplier tentang spesifikasi dan harga. Boleh tanya harga borong dan minima ‘purchase’ walaupun tak beli lagi.

Maklumat ni penting untuk langkah seterusnya.

Tak payah fikir banyak. Kita ada misi untuk kita selesaikan.

Kita dah ‘berkawan-kawan’ kan? Apa lagi, guna rantaian kawan kita. Kita bina ‘circle’ kita melalui rantaian bisnes yang kita bina sebelum ke Guangzhou.

Atau kita mula membinanya saat kaki memijak bumi Guangzhou.

Mahu menggunakan rantaian lama atau baru, terpulang dengan ‘demand’ dan ‘kiriman’. Guna semua informasi yang diperolehi, goreng ayat sedap-sedap, pancing hingga dapat!

Tanpa langkah ke-5 ini, maka sia-sialah langkah 1 hingga 4 yang telah dikongsikan di atas.

Tidak bertindak sekarang, bila lagi mahu merasai seperti orang lain. Berbisnes sehingga ke China. Ramai yang dah mencuba.

Pergi tanpa modal. Berani mencuba. Dan mampu menjana keuntungan sekaligus mendapat semua kos penerbangan ke China.

Keuntungan yang diperolehi hasil ‘memancing kecil-kecilan’ akhirnya dijadikan modal awal untuk memborong.

Seperti ilmu yang pernah kita kongsikan sebelum ini, modal seminimum 4k – 5k sudah boleh untuk dijadikan modal mula memborong di Guangzhou.

Dengan ilmu ‘pancing’ tanpa modal ini pula menjana keuntungan sehingga 5k sekaligus boleh ditukarkan ke modal mula memborong.

Mudah kan? Bertindak dan ulang langkah 1-4 dan lihatlah hasilnya. Anda ada otak? Kalau ada, jom jalan-jalan di Guangzhou!

Jika rasa bermanfaat,terus SHARE dengan partner anda.

BACA: Lubuk Perabot Murah Di China, Saya Jimat Ribuan Ringgit Di Sini


Memburu Aurora Borealis Di Finland, Ini Trick Yang Aku Buat Untuk Bajet Terhad

Di sini aku nak kongsikan beberapa tips & tricks supaya korang tak bayar mahal-mahal ke Lapland lepas tu tak dapat jumpa Cik Aurora. Tapi ni terpakai untuk kaki redah macam aku saja lah, kalau ikut tour tu tak payah buang masa baca.

Perancangan nak pergi Lapland ni sehari je, beli tiket flight lepas tu terus gerak. Hahaha. Sebab tiket flight pergi London tak boleh pakai atau refund, salah tulis nama.

Apabila angin solar yang datang dari matahari ini melanggar bumi, kutub magnet yang mengelilingi planet kita menentang sinaran solar lalu memaksanya untuk bertindak balas dan berubah arah.

Inilah cara bagaimana Allah SWT melindungi kita daripada angin solar maut matahari ini. Hasil daripada tindak balasnya, berlakulah fenomena indah yang dikenali sebagai aurora. Ini terdiri daripada Aurora Borealis (Northern Lights) yang mengelilingi magnet kutub utara dan Aurora Australis (Southern Lights) yang mengelilingi magnet kutub selatan.

Saintis menjelaskan bahawa jika tidak kerana fenomena ini, bumi ini akan terbakar! Itu yang diceritakan di dalam Al-Quran. Allah SWT sebenarnya bersumpah demi Aurora ini, dan menekankan kepentingan kewujudannya.

Ini sepatutnya membuatkan kita tertanya-tanya: bukankah ini contoh keajaiban Al-Quran? Aurora dijumpai pada tahun 1880, akan tetapi hanya pada 1950 saintis berjaya mendapatkan penjelasan tentang ‘sinaran solar’ ini, tetapi Al-Quran telah menceritakan tentangnya sejak 1400 tahun yang dulu. Jadi nikmat yang mana hendak kau dustakan?

Untuk warga Malaysia tak perlu visa sebab Finland merupakan salah satu daripada Shengen Country. Kita dapat 3 bulan pelepasan visa. So, first thing first. Kau cari tiket flight ke Kittila (Kittilay), Finland.

Dalam kes aku, aku terbang dari Singapura naik Finnair turun Kittila, connecting flight di Helsinki. Bestnya naik Finnair ni dia ada kamera di luar kapal terbang, kau boleh tengok view kapal terbang tu dari sayap atas, dan pemandangan di bawah.

Jadi kalau kau dapat cari flight pagi lagi best! Tapi terpulanglah, mana flight yang murah kau sambar je, sebab harga tiket penerbangan Finnair agak mahal juga.

Kau pergi sewa kereta di lapangan terbang tu, di company nama Budget (cari nama Tony, dia baik gila). Sewa kereta seminggu boleh dapat 300Euro sahaja!

Kenapa kena sewa kereta? Sebab pengangkutan awam di musim sejuk sangatlah susah. Kau kena ikut schedule yang mana akan banyak buang masa nak bergerak dari satu tempat ke satu tempat.

Lesen memandu Malaysia boleh digunakan di Finland. Kereta tu boleh jadi rumah kau juga sebab hostel pun gila mahal, plus tak banyak hostel pun terutama di Lapland. Minyak kereta full to full. Aku memandu dalam sekitar 3++km cuma setengah tanki je habis. Setengah tanki tu dalam tak sampai 40Euro. Jangan lupa ambil kelas C kalau kau nak murah.

Kalau ramai ada jugak van, tong-tong lah dengan kawan-kawan. Seriously berbaloi! Dan sila berhati-hati memandu terutama bila hujan jalan akan jadi sangat-sangat licin!

Tapi kalau kau nak menetap setempat je di tempat yang aku bagitau kat bawah ni nanti, sewa kereta tu tak payahlah. Naik bas je baru 15Euro sehala. Turun di Akaslompolo.

Boleh tanya pemandu bas tu biasanya akan ada 2 bas tunggu kat luar, takyah bayar kat kaunter mana-mana. Naik je ke atas bas tu tu lepas kau sahkan dengan pemandu bas dia pergi Akaslompolo, bayar dalam tu je nanti pemandu bas kutip duit.

Baca: 8 Fakta Menarik Tentang Aurora Borealis Yang Mungkin Anda Belum Tahu

Ok ni bahagian ni paling best. Kat mana kau nak habiskan masa kalau kau ada duit lebih dan nak tidur dalam rumah, live like a local. Best part being Finnish, setiap rumah mesti ada sauna.

Jadi kalau rumah kau ada tempat sauna, by culture they can take sauna sampai berkali-kali diselang-seli keluar rumah sejuk-sejuk kat luar tu dengan towel lepas tu masuk balik berualng kali. Dan semestinya sewa rumah bermaksud ada air panas, boleh masak, selimut tebal dan keperluan lain yang berkaitan.

Tapi di mana tempat yang best? Haa, bgi aku di Akaslompolo! Bayangkan tempat ni jam 10pm sampai 6am dia akan tutup lampu jalan. Malam pertama aku flat sebab jetlag. Malam kedua, aku buka pintu rumah nak keluar makan, tu dia aurora borealis depan mata je. Terduduk aku jap, mengalir air mata ni haa.

Wujud benda ni. Selalu tengok kat Google je. Hah ni depan mata. Nampak dengan naked eyes. Siapa kata tak boleh tengok aurora dengan mata kasar ni? Jadi rumah yang aku sewa ni dibuat daripada kayu.

Aku sewa rumah orang, semua ada dan selesa. Akaslompolo adalah tempat yang sesuai kalau kau nak tinggal seminggu atau beberapa hari saja. Semua ada, aktiviri, makanan halal, supermarket, sunyi sepi bila malam. Tak pernah aku tidur sampai deep sleep gila-gila punya. Hilang masalah kau, macam baby tidur.

Aku teroka dan bergerak ke beberapa tempat dengan kereta sebab aku ada masa dalam 2 minggu. Jadi aku buat kajian mana tempat murah untuk beberapa aktiviti. Sambil jalan, sambil buat aktiviti yang ada di lokasi-lokasi tersebut. Ada husky sledge murah di Hetta, ada tempat main ski atau snowboarding for beginner di Levi.

Ada Santa Main Office di Rovaniemi, boleh drive-thru ke Tromso, Norway untuk lihat aurora dengan lebih jelas tapi agak mahal (kena bayar 100Euro lebih untuk memandu cross-country) dan banyak lagi.

Jadi sebab tu sewa kereta adalah pilihan terbaik. Tapi, kalau korang rancang nak menetap di tempat yang aku sebut tadi, Akaslompolo pun dah cukup dah. Semua aktiviti ada di sana. Harga agak mahal sikit tapi sama je kalau kau pergi ke tempat-tempat lain, new place new home, gas, jadi tambah-tambah lebih kurang je harga dia.

Cuma tak ada Santa. Yang ini hanya ada di Rovaniemi. Setem dan poskad Santa pun cuma boleh didapati di Santa Main Office. Kalau kau tinggal di Akaslompolo tak perlu bayar tour untuk tengok aurora.

Cuma perlu sewa ski atau jalan kaki sahaja menuju ke tasik atau mana-mana kawasan yang dirasai tiada pencemaran cahaya. Pastikan betul-betul gelap untuk nampak lebih jelas.Tapi berhati-hati kalau masuk hutan tu. Risau ada beruang atau serigala yang berkeliaran di malam hari.

Aku plan nak ke Hetta, sebab nak buat work away di ladang husky di sana. Tapi dalam perjalanan ke sana aku ada berhenti di satu couchsurfing kat Muonio. Rumah pasangan Lisa dan Tapani, ada dua anak kecil Elsa dan Elmo.

Mereka tinggal bersama 2 ekor Dalmation dan 17 ekor Husky lain di luar rumah. Masa sampai je mata aku terus terpandang Husky banyak gila macam nak menangis gembira. Macam jumpa seluruh keluarga Ohrid kat sana.

Berlari aku ke sekumpulan Husky tu semua, diorang terjah aku. Punyalah manja aduhai. Rrindu gila tetiba kat Ohrid. Aku masuk rumah mereka ditemani ‘Sirkku’ dan ‘Chilli’. Sumpah dua ekor ibu dan anak ni macam si Ohrid perangai dia.

Borak punya borak dengan Tapani, dia offer 15km husky sledge ride dengan harga 150Euro. Aku terus okay sebab apa? Paling lama pun biasanya 6km, dan harga 180-250Euro kat tempat lain.

15km ni puas gila tak boring dan tak rasa sekejap, cukup enjoy. Habis ride aku boleh bagi Husky makan. View jangan cakap lah memang best and tricky. Ada satu part aku tercampak sebab selekoh tajam dan husky tengah bawa laju. Lepas beberapa minit aku ride, rasa macam dah pro hahaha.

Nanti aku share name card dia kat ruangan gambar. Anak kecil Lisa, Elsa pulak anggap aku dah macam abang dia. Bila aku nak balik dia sedih gila. Dah la comel, cantik. Rasa macam nak culik je bawa balik Malaysia. haha.

Sekian perkongsian aku tentang wonderful Lapland trip kali ini.

Baca lagi: 3 Tip Dan Pengalaman Sewaktu Saya Memburu Aurora Borealis Di Sweden


7 Tip Memilih Cermin Mata Sesuai Dengan Wajah

“75% orang mahu memiliki cermin mata yang sesuai dengan wajah.”

Jika diberi peluang untuk tukar, jika kita menyesal memilih sesuatu bentuk cermin mata itu, pasti kita suka kan?

Tetapi, jalannya hanya ada satu cara: beli baru.

Selain serlahkan wajah kita, dan nampak lebih yakin, pasti kita mahu pilihan kita ini diiktiraf oleh sesiapa sahaja yang memandang.

Bagaimana hendak buat? Kita boleh cuba tip-tip dibawah.

Elak ambil dari jenis yang terlalu ‘sporty’. Warna ‘funky’ yang terlalu terang juga perlu dielak.

Bagi serlahkan profesional kita, warna perak, gun (kelabu), warna lebih ke arah gelap, atau campuran warna yang lebih ke arah gelap patut dijadikan pilihan.

Cermin pula pilih dari yang mudah orang nampak mata kita. Contohnya jenama Crizal, dari Essilor.

2. Bentuk cermin mata yang ideal: Mata hitam di posisi tengah kanta berpower.

Bila kita mencuba bingkai, cuba tutup sebelah mata dengan tapak tangan. Lihat dekat cermin.

Kalau mata hitam kita menghampiri tengah cermin, ia dikategori sebagai ideal.

3. Bingkai besar tidak apa, tapi elak terlalu besar bagi yang powernya lebih dari -300.

Orang yang powernya bermula dengan ‘-‘, adalah kategori rabunnya dibetulkan dengan cermin jenis cekung.

Cermin jenis ini, nampak lebih tebal di sisi berbanding tengahnya.

Bila saiz frame lebih besar, maka akan lebih tebal dan beratlah cermin yang akan kita pakai.

Cermin dari jenis Nikon memiliki teknologi ‘double aspheric’ dan ‘high index’ untuk ia nampak lebih nipis.

4. Empat poin sentuhan bingkai ke wajah kita perlu diambil kira.

Ianya di belakang telinga, di sisi ‘side burn’, pangkal hidung, dan adakah terdapat geseran antara bulu mata dengan kanta ‘dummy’ bingkai yang kita cuba.

Jika saiznya sesuai, bingkai itu boleh di ‘adjust’ agar 4 poin ini selesa bersentuhan dengan wajah kita.

5. Wajah berminyak, ambil bingkai dari jenis yang mempunyai ‘kaki pelapik hidung’.

Bingkai plastik kebanyakannya tidak mempunyai ‘kaki pelapik’ ini. Ia menyebabkan bingkai kita asyik nak ‘melorot’ ke hujung hidung.

Asyik-asyik kita nak kena tolak rapat balik. Tapi kalau dah beli, muka sedikit berminyak, guna ‘ear hook’. Getah yang bagi ‘grip’ frame supaya bingkai itu ‘steady’ di wajah kita.

Dalam banyak-banyak koleksi cermin mata kita, pasti ada yang kita rasa, yang satu ini sangat sesuai dengan kita (kalau boleh nak pakai seumur hidup, tapi apakan daya.)

Jadi kita perlu tahu saiz cermin mata itu. Contohnya 48mm.

Bila dah tahu, barulah kita kata pada jurujual, “Tolong tunjukkan saya yang saiz dalam lingkungan 48.”

Biasanya dalam julat 48-50, kita boleh sesuaikan dengan wajah.

7. Cermin dari siri ‘hidrofobik’ yang berkualiti, kurangkan cermin cepat kotor.

Kadang-kadang kita dah malas asyik nak lap cermin kita itu. Tersentuh sikit dah kotor. Bila lap, jenuhlah nak sental lama-lama (macam iklan cuci pinggan pula).

Itu tandanya tahap hidrofobiknya lemah. Mudah lekatkan cecair pada cermin. Permukaannya tidak seperti ‘daun keladi’ yang bagus.

(Tangan kita, wajah kita sebenarnya sedikit berminyak – minyak juga sejenis cecair).

Sebenarnya artikel ini ditulis berdasarkan hasil ‘survey online’ pengguna cermin mata di seluruh Malaysia.

Terima-kasih saya ucapkan bagi pihak ABS Optomedik atas penyertaan Tuan-Tuan.

Survey ini masih berjalan, dan ada hadiah Rayban Aviator bagi yang terpilih.

Terima kasih Tuan-Tuan, kerana sangat ‘awesome’ baca artikel saya dan sertai survey ABS Optomedik!


8 Tip Memilih Universiti Dan Kursus Agar Tidak Tersilap Pilih

Karnival Pengajian Tinggi Negara (KPTN) sudah bermula.

Untuk adik-adik lepasan SPM/ STPM/ Diploma, anda diwajibkan untuk pergi ke karnival ini.

Di sini, banyak maklumat yang perlu anda perlu ambil tahu untuk melanjutkan pelajar ke universiti. Dari sini, anda boleh menyemak syarat-syarat kemasukan setiap Universiti Awam (UA).

Saya akan berkongsi tip untuk anda yang sedang menunggu keputusan dan merancang untuk melanjutkan pelajaran ke universiti.

Apabila menghadiri karnival pendidikan, pastikan anda tidak membuang risalah-risalah yang diambil dan yang diberikan. Rata-rata hasil pemerhatian, ramai yang akan buang risalah-risalah kemasukan ke universiti dan tidak dijadikan rujukan, yang simpan hanya beg kertas.

Ini adalah kerana anda boleh melihat dan menyemak syarat-syarat kemasukan setiap Universiti Awam (UA). Kemudian buat perbandingan, ini kerana setiap U mempunyai syarat berbeza untuk setiap kursus.

Dari situ anda boleh tetapkan satu matlamat, iaitu universiti mana yang hendak anda masuk. Sebagai contoh mungkin boleh semak keputusan percubaan sementara menunggu keputusan yang sebenar. Dari situ kalian boleh melihat kecenderungan universiti dan kursus yang berkaitan.

Tetapi ingat! Keputusan percubaan adalah untuk membuat perbandingan dan hanya keputusan sebenar digunakan untuk permohonan ke universiti.

Ya! Kalian sudah pun mempunyai universiti pilihan untuk melanjutkan pelajaran. Tetapi dengan risalah yang diambil kalian boleh buat perbandingan (bergantung kepada keputusan).

Sebagai contoh, kalian minat mahu melanjutkan pelajaran di UIAM, akan tetapi keputusan yang diterima tidak memuaskan.

Jadi apa yang perlu dibuat cari universiti yang menawarkan kursus yang diminati. Lebih penting kalian perlu memilih universiti mengikut kursus yang diminati dan boleh bawa sampai ke penghujung pengajian.

Akan tetapi kalau hanya dengan memilih universiti tersebut semata-mata dan tidak boleh mengikuti kursus tersebut, kalian yang akan teruk nanti.

Seandainya meminati bidang kejuruteraan sebagai pilihan. Anda boleh membuat penilaian dan pemerhatian melalui risalah-risalah yang diambil. Sebagai contoh, universiti yang menawarkan bidang kejuruteraan adalah UIAM, UTM, UteM, UiTM, UM, UPM dan beberapa lagi universiti.

Semasa membuat penilaian, perhatikan pula syarat kemasukan setiap universiti tersebut. Perlu diingati kebanyakan syarat yang tertera pada risalah adalah syarat minima.

Setelah penilaian dibuat, kalian perlu membuat senarai pendek rujukan untuk pastikan syarat masuk dan syarat setiap kursus agar anda layak memohon. Jika tidak sistem akan tolak permohonan anda.

Boleh dan tak salah. Apabila memohon satu universiti itu sahaja. Semua kursus yang dipilih hanya di universiti itu sahaja. Apa yang penting keputusan perlu melepasi semua syarat minima.

Sebagai contoh anda amat minat untuk masuk UiTM, kemudian semua keputusan peperiksaan A1 (sains tulen). Ya kalian boleh pilih semua kursus akan tetapi biarlah yang berkaitan dengan syarat masuk dan kursus, jangan main sapu sahaja semua kursus. Bukan setakat kursus sains, malah kursus sastera juga dipohon.

Pelajar lepasan SPM (sains tulen) perlu memilih kursus berasaskan sains. Pelajar sastera pula perlu memilih kursus sastera (bergantung pada syarat kursus).

Kalian perlu ingat setiap universiti memiliki syarat kemasukan berbeza mengikut kursus. Ada kursus yang dibuka untuk sastera sahaja dan ada kursus untuk sains sahaja dan ada kursus untuk sains dan sastera.

Pastikan kursus yang dipilih berkaitan dengan jurusan yang diambil ketika SPM/ STPM. Sebagai contoh kelas sains tidak boleh memohon kursus sastera. Walaupun keputusan bagus tapi tidak boleh sapu kursus orang lain.

Yang ini amat setuju. Tidak kisah masuk mana-mana universiti yang penting dapat melanjutkan pelajaran dalam bidang yang diminati.

Benar, sebagai mak ayah kita nak yang terbaik untuk anak-anak. Jika anak tidak minat bidang kejuruteraan, mak ayah paksa anak untuk jadi jurutera, ia akan membuatkan anak-anak belajar dalam keterpaksaan.

Perbicangan mak ayah dan anak adalah penting dalam hal ni, sebagai mak ayah kita perlu lihat kecenderungan anak dan biar mereka rasa selesa. Sebab yang nak masuk U, pergi kelas, duduki peperiksaan adalah anak-anak. Jadi dalam hal ni kena ada give and take.

Ini penting. Jangan isi borang UPU ikut sedap. Nanti rugi dan menyesal.

Setelah semua syarat kemasukan, keputusan peperiksaan, dan kursus serta universiti telah diteliti, difahami, dan dipilih, dengan itu tibalah masa untuk mengisi borang UPU Online.

Jangan pilih ikut suka sahaja, ini kerana proses pemilihan kemasukan ini dibuat oleh sistem UPU Online.

Buat pilihan dengan betul, jangan sampai menyesal apabila keputusan kemasukan universiti sudah keluar.

Ingat, berpuluh ribu orang nak melanjutkan pelajaran ke universiti, sama seperti anda.

Saya harapkan perkongsian ini dapat dimanfaatkan dan dijadikan panduan.

Pastikan anda membuat pilihan dan keputusan yang tepat.


Memilih Untuk Melawan Arus, Jelly Hasilkan Smartphone Android Terkecil Di Dunia

Kurang lebih 7 tahun yang lepas mendiang Steve Jobs pernah mengeluarkan kenyataan bahawa telefon pintar dengan skrin lebih 4-inci sebagai terlalu besar dan tidak sesuai untuk digunakan atas sebab memerlukan pengguna menggunakan kedua-dua tangan untuk mengaksesnya.

Mungkin ada benarnya juga apa yang dikatakan Steve Jobs. Dalam pada itu, seiring dengan kemajuan teknologi, penyediaan skrin yang besar dan warna yang memukau semakin digilai majoriti pengguna.

Disebalik trend yang diikuti ramai, muncul syarikat Jelly yang berpendapat skrin bersaiz besar terlalu mainstream lalu memihak untuk melawan arus dengan menjadi smartphone android terkecil dengan saiz skrin 2.54-inci. Lebih kecil dari iphone versi pertama.

Dari segi spesifikasi Unihertz Jelly hadir dengan penyediaan RAM 1 GB dan 8 GB ruang storan. Jelly menggunakan kamera belakang 8-megapixel dan kamera hadapan 2-megapixel. Smartphone ini mungkin menjadi pilihan segelintir pengguna yang mahukan telefon yang kecil serta dikuasakan dengan OS Android.

Apa yang paling mengejutkan kami adalah kapasiti baterinya yang bersaiz 950mAh. Sangat kecil berbanding smartphone keluaran jenama lain dan dikatakan mampu bertahan sehingga tiga hari. Wow!

Smartphone ini mula dijual di Kickstarter dengan harga $70 (~RM302.92) dan akan mula dilepaskan kepada umum sekiranya mereka berjaya mencapai target penjualan mereka


Dari Momen Menjadi Memori, Bagaimana Mencipta Saat Indah Bersama Anak-Anak

“Ibu tau tak dulu, kalau ibu on assignment kat luaq kami cukup takut kalau abah masak masakan Melayu. Masak western tak apa.”

“Ada sekali abah buat gulai daging. Daging keraih macam batu hahaha.”

“Kami telan juga sebab kesian abah dok susah payah masak. Takut abah marah pun ada juga,” Irfan membuka cerita sewaktu makan malam.

“Mana ada… Ok apa abah masak. Elok ja semua orang makan abah tengok,” balas suami cuba mempertahankan diri.

“Hahaha… abah tak tau kami sampai nak tercabut gigi masa tu,” Irsyad pula menyerang. Pakat gelak tanda setuju dengan Irsyad. Tersengih encik suami. Kalah ler tu.

Apa yang saya nak kongsi di sini ialah bukan hal masak tu.

Saya nak cakap bab momen-momen indah yang tanpa kita sedar sebenarnya melekat di hati anak-anak kita. Kalau diikutkan, Irfan dah tingkatan 5, tetapi Irfan masih ingat momen-momen waktu kecil sebegitu.

Anak-anak jika mereka bercerita kembali, bermakna itulah yang memberi kesan kepada mereka. That is happiness.

“We don’t remember days, we remember moments.” -Cesare Pavese

Seperkara lagi, anak-anak ini ada beberapa fasa umur. Ini saya kongsi dari perspektif saya sendiri sebagai ibu kepada 3 anak lelaki dan seorang anak perempuan, umur mereka di antara 10 tahun – 17 tahun sekarang.

Saya bukan pakar motivasi. Dulu waktu di universiti dan waktu kerja adalah bagi motivasi sikit-sikit di sekolah-sekolah.

Saya bekas jurutera, sekarang seorang surirumah yang bekerja dari rumah, tiada beza aplikasi hal keluarga samada anda bekerja atau di rumah. Percayalah, bekerja dari rumah 10 kali lebih sibuk dari bekerja di pejabat. Tahun ke 4 buat saya.

Baik, berbalik kepada apa yang saya mahu kongsikan tadi ya tentang fasa tumbesaran anak-anak.

Pada fasa ini anak-anak perlu dimanjakan dan diberi kasih sayang tanpa batasan.

Formula anak-anak sangat ringkas; siapa yang banyak menghabiskan masa berkualiti dengan mereka dan sentiasa ada di kala mereka memerlukan contohnya demam, jatuh di tadika dan cikgu telefon untuk ambil, waktu sambutan harijadi – orang itulah yang dekat di hati anak-anak ketika itu. Bermainlah dengan anak-anak.

Waktu ini juga anak-anak mula ‘create emotional’ dan ‘security foundation’ di dalam diri. Rasa kasih dan selamat dengan siapa.

Kalau nenek dan atuk yang mengisi peratus momen mereka dengan banyak, neneklah orangnya yang melekat di hati.

Pada fasa ini juga anak-anak gemar untuk membantu anda seperti memasak, membasuh, mencuci, menggosok pakaian. Kanak-kanak suka menjadi orang dewasa. Biarkan.

Beri mereka peluang dan secara tidak langsung ini peluang melatih mereka. Anda perlu ketap bibir, sabar jika rumah berselerak, dapur tongkang pecah, tak apa. Percayalah, hasil lumayan nantinya.

Fasa ini mula fasa menanam benih displin dan tanggungjawab seperti solat, pengurusan diri, saling bantu-membantu antara adik beradik, pengasingan tempat tidur antara lelaki dan perempuan dan sebagainya.

Dalam sesetengah aspek saya masih tradisional dalam mendidik anak. Saya ibu tebuan. Hehehe.

Sebagai contoh bagi keluarga saya, anak-anak saya membasuh dan menggosok baju mereka sendiri seratus peratus pada umur 13 tahun.

Sebagaimana saya katakan tadi, beri mereka pendedahan pada fasa pertama.

Alhamdulillah Irdina (14 tahun) dan Irsyad (13 tahun) juga sudah boleh mengambil-alih dapur saya di hujung minggu tanpa saya. Isyraf (10 tahun) masih perlu dipantau. Irfan (17 tahun) walaupun bertangan satu cekap di dapur mengalahkan saya.

Mereka gembira melakukannya dan sama-sama berekperimentasi pelbagai menu.

Secara halus aktiviti sebegini menguatkan lagi family bonding dan mengajar anak-anak tentang pelbagai aspek displin, displin masa, displin kewangan sewaktu hendak membeli barang, bertolak ansur – siapa hendak lakukan itu lakukan ini dan berbagai lagi manfaatnya.

Anak-anak juga bangga kerana anda percayakan mereka melakukan tugasan yang dilakukan oleh orang dewasa.

Ketika ini merupakan fasa remaja, jiwa memberontak. Pendekatan sebagai kawan lebih berkesan.

Banyak berbincang dan berkongsi dengan anak-anak. Mengherdik atau memarahi mereka di hadapan adik beradik atau saudara mara yang lain tidak akan membantu malah akan membuatkan mereka lebih memberontak secara diam dan penuh dendam.

Oleh kerana itulah fasa pertama dan kedua tidak boleh diambil mudah.

Apabila anak-anak tidak lagi selesa menjadikan kita sebagai tempat rujukan, tempat meluah rasa, tempat berkongsi masalah – mereka akan mula mendapatkan pihak ketiga untuk tujuan tersebut, mereka akan mula keluar rumah mencari alternatif.

Pada fasa ini juga anak-anak tidak suka diarah-arah, jika mereka mahu lakukan sesuatu mereka akan lakukannya dengan sendiri, dengan rela hati tanpa dipaksa.

Sekali lagi, fasa pertama dan kedua adalah masa untuk kita meletakkan batu asas yang kukuh untuk mereka.

Pada fasa ini anak-anak perlu diberi kebebasan dan sepenuh kepercayaan, hanya dipantau. Asas yang kukuh pada fasa sebelumnya akan membantu membentengi kehidupan anak-anak kita. InsyaAllah.

Manfaatkan momen-momen yang ada sebelum ianya menjadi memori.

Kita sebolehnya mahu momen-momen itu bertukar menjadi memori manis buat anak-anak.

Waktu berkualiti ini kita kena cari. Hendak tunggu ianya ada entah bila.

Contohnya waktu memandu ketika menghantar dan mengambil anak pergi dan pulang dari sekolah, usah membisu sambil kepala memikirkan hal pejabat sahaja. Luangkan waktu sebegini untuk berbual dan bertanya pengalaman anak-anak seharian di sekolah.

Kongsikan juga cerita anda supaya anak-anak juga merasakan mereka sebahagian dari hidup anda dan penting untuk anda. Di hujung minggu pula carilah aktiviti yang berunsurkan ‘family bonding’ untuk mengeratkan lagi ukhuwah dan secara tidak langsung memberi ruang berlakunya interaksi secara aktif.

Anak-anak memerhati dan menghadam di antara kita ibu dan bapa samada kita memainkan peranan dengan betul.

Sekarang bukan lagi zaman di mana bapa hanya bangun angkat punggung tinggal pinggan di atas meja, hanya cuci tangan sendiri.

Itu semua zaman adat mengatasi tuntutan agama. Kesedaran agama semakin tinggi dan anak-anak kita juga mempunyai pendedahan tanpa batasan.

Jika salah seorang dari kita membebankan pasangan kita, suami tidak ringan tulang membantu isteri di rumah waima hal solat mengaji anak-anak juga dibebankan di atas bahu isteri, begitu juga sebaliknya, nantikanlah natijahnya apabila kita meniti hari tua. Kasih anak-anak akan bertukar menjadi kasihan sahaja.

Ketika itu magnet yang menarik mereka pulang ke kampung untuk menunaikan tanggungjawab mereka kepada ibubapa akan mula pudar.

Ya, ada antara anda akan berkata anda tidak mengharapkan balasan anak-anak di hari tua.

Itu saya serahkan pada anda untuk menjustifikasinya. Dari lensa saya sendiri yang Allah swt beri peluang keluar masuk kampung melalui badan NGO dan bersama team CSR (corporate social responsibility) syarikat saya bekerja dahulu, inilah dia antara puncanya ibu atau bapa terbiar, tidak terurus atau berakhir di pusat jagaan orang tua.

Ini juga antara puncanya adik-beradik bagaikan orang asing, tidak pedulikan kebajikan sesama sendiri apabila ada di kalangan masing-masing yang tidak bernasib baik, walhal adik-beradiklah orang pertama yang kalian kenal selepas ibubapa, lahir dari rahim yang sama.

Kenapa? Jawapannya ialah foundation kasih yang longlai.

Sekejap tadi baru saya terima mesej bertanyakan ada tak orang kaya sudi bayarkan yuran nursing home untuk abangnya yang buta, apabila ditanya mereka dari keluarga adik-beradik ramai tetapi yang cakna kepada abang buta hanya beliau seorang.

Fuh! Boleh tahan Mek Zurots membebel. Hanya bermula dengan bab makan. Hehehe..

The best part about pictures is that even the people in the photo change, the memory it contains never will.

Nota: Saya masih perlukan tajaan 24 set kelengkapan solat. Rujuk posting sebelum ini. Nak bawa untuk asnaf di Raub nanti. InsyaAllah.


Apakah Yang Mempengaruhi Realiti Majlis Perkahwinan Orang Melayu Walaupun Sengkek

Pada masa dulu perlaksanaan majlis perkahwinan dilakukan untuk memenuhi tuntutan agama dan adat. Akad nikah dilakukan untuk menghalalkan perhubungan antara seorang lelaki dan seorang wanita yang bukan mahram. Manakala, majlis perkahwinan atau kenduri ialah untuk mewarwarkan kepada orang ramai tentang ikatan yang sah agar dijauhi dari fitnah.

Pada masa kini, ia masih dilangsungkan untuk memenuhi tuntutan agama dan adat. Tetapi majlis perkahwinan yang diulit dengan impian bakal pengantin menyebabkan kos majlis perkahwinan menjadi semakin tinggi. Malah, ada juga pasangan pengantin yang kurang wang tapi agak “alergik” dengan konsep kesederhanaan kerana mahu jaga nama dan status di kalangan saudara mara dan jiran.

Situasi ini telah didedahkan dalam satu hasil kajian bertajuk “Impian dan Realiti Majlis Perkahwinan Orang Melayu Masakini: Kajian Kes Di Pinggir Bandar Kuala Lumpur”. Kajian ini mendapati wujud keinginan pasangan pengantin, terutama pengantin perempuan, untuk memenuhi bentuk majlis perkahwinan impian, melalui aktiviti konsumsi komoditi dan perkhidmatan perkahwinan yang disediakan industri perkahwinan.

Aktiviti konsumsi komoditi dan perkhidmatan perkahwinan yang wajib ada dalam sesebuah perkahwinan bagi menjayakan impian pengantin melibatkan 4 perkara ini; iaitu konsep dan tema perkahwinan, pakej perkahwinan, barang hantaran dan servis jurugambar perkahwinan.

Kreativiti bakal pengantin mempengaruhi konsep dan tema perkahwinan. Pemilihan warna pula biasanya berdasarkan warna kegemaran pasangan pengantin dan persembahan di majlis perkahwinan adalah berdasarkan hobi atau minat pasangan pengantin.

Bakal pengantin juga turut dipengaruhi dengan trend majlis perkahwinan semasa yang ditonjolkan di dalam majalah-majalah dan juga majlis perkahwinan selebriti dan orang ternama.

Tujuan konsep dan warna tema digunakan di dalam majlis perkahwinan:

1. Untuk majlis perkahwinan kelihatan lebih cantik dan menarik
2. Untuk mengikut trend semasa
3. Untuk mendapatkan keunikan

Ini semua bagi mencipta suasana majlis perkahwinan yang berbeza dengan majlis perkahwinan orang lain dan ia akan menjadi kenangan untuk pasangan pengantin dan tetamu yang hadir.

Sudah pasti konsep dan tema ini akan mempengaruhi tentatif dan kos majlis perkahwinan kerana semakin hebat konsep atau tema perkahwinan yang dipilih, semakin tinggi kos yang perlu ditanggung oleh bakal pengantin bagi menjayakannya.

Kebiasaannya butik-butik andaman menyediakan pakej perkahwinan mengikut bajet pelanggan. Dalam masa yang sama, pelanggan iaitu bakal pengantin mahu pakej perkahwinan yang boleh memenuhi konsep dan tema majlis perkahwinan yang telah dipilih, yang dapat menyesuaipadankan dengan barang-barang yang telah ada dan mahu barang dan perkhidmatan yang diperlukan untuk majlis persandingan mereka.

Selain itu, pakej perkahwinan disinonimkan dengan penjimatan kos dan masa dan memudahkan kerana semua barang dan servis yang diperlukan bagi menjayakan majlis perkahwinan berada di bawah satu bumbung.

Antara barang yang biasa disediakan dalam pakej perkahwinan ialah:

1. Set pelamin lengkap (kerusi pengantin, lampu chandeliaer, serta hiasan pelamin)
2. Sepasang baju pengantin lelaki dan perempuan lengkap dengan aksesori
3. Set tepung tawar
4. Hiasan bilik pengantin
5. Solekan dan dandanan
6. Walkways
7. Karpet merah
8. Kipas dan payung pengantin
9. Bunga tangan untuk pengantin perempuan
10. Hiasan meja makan beradab
11. Hiasan meja kek
12. Bantal tempat duduk untuk pasangan pengantin semasa upacara akad nikah
13. Pintu gerbang perkahwinan

Sebenarnya pemilihan pakej perkahwinan bukan berdasarkan bajet pengantin, tetapi ia lebih kepada memenuhi keinginan impian dan imaginasi pengantin dengan konsep atau tema pengantin yang selari agar majlis perkahwinan yang dilangsungkan akan kelihatan cantik.

Jika pakej perkahwinan lebih dari bajet, bakal pengantin akan usaha mencukupkannya. Jadi, apabila disebut soal harga mahal, ia tidak lagi jadi penghalang.

Pengantin telah menyediakan peruntukan untuk bahagian tersebut sejak dari awal walaupun perlu bersusah payah dan ada juga yang membuat pembiayaan peribadi. Yang lebih penting bagi pengantin ialah mencapai impian dan berasa kepuasan dengan hasil akhir majlis perkahwinan.

Barang hantaran perkahwinan terdiri daripada barang-barang keperluan peribadi dan makanan ialah satu bentuk hadiah yang saling diberikan oleh pengantin lelaki dan pengantin perempuan yang dipersetujui semasa hari pertunangan atau sebelum akah nikah dilangsungkan.

Jumlah barang hantaran mesti angka ganjil, seperti 5 dibalas 7 atau 7 dibalas 9 kerana orang Melayu percaya angka ganjil mempunyai unsur kebaikan dan keberkatan, berbanding angka genap yang dikaitkan dengan unsur kejahatan dan kecelakaan.

Pada masa kini barang hantaran berjenama dipilih kerana ia adalah standard dalam majlis perkahwinan sekarang. Antara jenama yang menjadi pilihan pengantin ialah Polo, Bonia, Guess, FitFlop, Crocodile, Rayban, Fossil, Calvin Klein, Coach dan Estee Lauder.

Jika pilih barang tidak berjenama, ia boleh menyebabkan pengantin rasa rendah diri dan malu kerana barang hantaran perkahwinan ini dipertontonkan di depan sanak saudara dan jiran.

Dalam masa yang sama, ia mesti digubah cantik bagi menambah lagi seri. Barang hantaran juga jadi indikator kekayaan keluarga pengantin lelaki dan perempuan.

Pemilihan barangan hantaran oleh bakal pengantin juga dipengaruhi rakan sebaya dan pengalaman melihat majlis-majlis perkahwinan sebelum ini.

Tiada makna apabila konsep atau tema perkahwinan gah, pakej perkahwinan lengkap dan barangan hantaran berjenama jika tiada jurugambar perkahwinan di majlis yang diraikan itu. Ini menunjukkan servis jurugambar perkahwinan sama penting dengan semua perkara di atas bagi pasangan pengantin.

Mereka tidak berasa rugi membayar servis ini kerana apa yang lebih penting bagi mereka ialah setiap detik indah dan bersejarah dalam majlis perkahwinan dirakam untuk dijadikan kenang-kenangan kerana hanya memori itu yang kekal untuk ditunjukkan hingga ke anak cucu, selain ikatan perkahwinan mereka.

Servis jurugambar perkahwinan juga dianggap normal dalam sesebuah majlis perkahwinan. Orang ramai akan berasa pelik jika tiada jurugambar rasmi semasa majlis perkahwinan berlangsung. Selain itu, servis ini boleh menonjolkan rasa keagungan cinta, kasih sayang dan romatik dalam bentuk gambar dan/atau video.

Tidak dinafikan setiap orang mempunyai impian masing-masing. Tapi dalam usaha menjayakan impian itu, tidak perlu membuatkan kehidupan makin tertekan dan membelakangkan kewajipan dengan melambat-lambatkan masa diijabkabulkan kerana mengumpul wang bagi memenuhi impian majlis perkahwinan.

Ya, semakin banyak wang, semakin gah majlis seumur hidup yang boleh dibuat. Ini menunjukkan wang ringgit jadi faktor utama untuk menjayakan majlis raja sehari masa kini. Makin penting apabila ada impian yang perlu direalitikan.

Takut diumpat dan dikeji sanak saudara, jiran dan kawan-kawan jika tidak melakukan majlis perkahwinan mengikut standard masa kini turut menjadi penyebab sikap berjimat cermat semakin terhakis.

Pada pemikiran orang apa jua yang ditonjolkan dalam sesebuah majlis perkahwinan menggambarkan keupayaan kewangan pasangan pengantin. Jadi, bagi menjaga air muka dan status, majlis perkahwinan yang gah dibuat.

Maka, berlakulah situasi mengutamakan hal-hal yang remeh dalam urusan majlis perkahwinan yang akhirnya akan menjadi beban kepada pasangan pengantin, terutama yang membuat pembiayaan peribadi bagi mencapai tujuan tersebut.

Ini secara langsung menyumbang kepada berlakunya peningkatan kos perkahwinan masa kini. Malah ia turut membawa ke arah pembaziran dan perbuatan berlebih-lebihan.


7 Tips Menghadapi Harga Minyak Naik, Ini Anda Mahu Tahu

Semalam baru sahaja diumumkan harga minyak naik 20 sen bagi RON95. Melihatkan trend yang asyik menaik, adakah kemungkinan untuk ia semakin turun? Kesan domino harga minyak akan dirasai kelak apabila harga barang keperluan seperti makanan, pakaian dan rumah juga akan meningkat naik.

Untuk bersiap sedia dan demi kelangsungan hidup, kita harus memikirkan langkah-langkah demi ketenangan sekeluarga terjamin.

Berikut adalah 7 Tips Menghadapi Harga Minyak Naik:

1. Mula catatkan pendapatan dan perbelanjaan

Dari catatan ini, kita dapat mengenal pasti berapa besar kesan kenaikan harga minyak dan barangan lain berbanding dahulu. Kita juga dapat mengenal pasti sama ada pendapatan bulanan dapat menampung perbelanjaan yang meningkat.

Dari catatan keluar masuk, anda boleh tahu di mana perbelanjaan boleh dikurangkan. Dari pengalaman kami, antara perkara yang paling mudah hendak dibuang dari senarai perbelanjaan ialah – rokok, siaran televisyen berbayar, dan langganan suratkhabar dan majalah. Anda juga boleh berjimat dengan menukar pakej telefon dan internet kepada yang lebih murah.

Di dalam dunia teknologi sekarang ini, wang boleh didapati di hujung jari. Terdapat pelbagai pilihan untuk menambah pendapatan tanpa atau kurang modal. Antaranya adalah dengan menjual secara dropship, menjadi affiliate, menjadi ajen rumah, sewakan rumah secara sublet, perkhidmatan menggosok, perkhidmatan melipat baju – pilihan di tangan anda!

4. Mula menabung

Kami tidak bersetuju sekiranya anda menabung hanya sebagai kecemasan, sebaliknya mulalah menabung dengan tujuan membina modal untuk pelaburan. Beri tujuan khusus buat setiap tabungan anda, dan letakkan tabungan ke akaun yang susah hendak dikeluarkan.

Kudrat muda mungkin tidak bertahan sehingga tua. Adalah penting untuk kita memulakan pendapatan pasif agar kita sentiasa beroleh pendapatan sehingga tua. Paip-paip yang boleh dibina antaranya – melalui sewaan dari rumah sewa, dividen tahunan dari saham, menerima elaun bulanan dari syarikat (buat pemilik syarikat), royalti, aset internet dsbnya.

Tambah ilmu dari sehari ke sehari, dengan pelbagai guru. Bila satu ilmu dikuasai, pelbagai benda dapat dibuat dengannya!

Bertindaklah dan jangan bertangguh. Yakin dan berdoalah kepada Allah. Jangan panggil diri sendiri miskin, kerana miskin itu hanya keadaan sementara. Keputusan untuk keluar dari kepompong kesusahan itu di tangan kita.

Beri masa 7 tahun, anda akan nampak perbezaannya.

——————————————————-
Ikuti pelbagai kisah menarik di The Vocket.


Mempunyai Produk Keluaran Tidak Berdaftar, Syarikat Kosmetik Tersohor Ini Dihadapkan Ke Mahkamah

Menawarkan produk kesihatan dan kosmetik, sering kali memberi gambaran kepada orang ramai bahaya produk yang ditawarkan mampu merawat penyakit yang dialami begitu juga mencatikkan si pemakai.

Walau bagaimanapun, perkara sebaliknya berlaku apabila syarikat tempatan yang popular dengan pengeluaran pelbagai produk untuk kesihatan dan kosmetik iaitu Syarikat Almas Beauty & Health Sdn Bhd dihadapkan ke Mahkamah Majistret Kuala Kubu Bharu atas pertuduhan mempunyai produk yang bukan keluaran berdaftar.

Berdasarkan laporan Harian Metro, syarikat itu sebagai Orang Kena Saman (OKS) yang diwakili Pengarah Urusan Almas Beauty & Health Sdn Bhd, Datuk Hassanal Bolkiah Abd Wahab bagaimanapun mengaku tidak bersalah atas pertuduhan itu.

Menurut fakta kes, sepasukan penguat kuasa farmasi Kementerian Kesihatan Malaysia (KKM) menjalankan pemeriksaan di pejabat syarikat berkenaan di Bukit Beruntung, Rawang jam 11 pagi pada 12 Mac 2019.

Menerusi serbuan yang dibuat, pihak penguat kuasa farmasi merampas 81 kotak produk yang bukan keluaran berdaftar. Berdasarkan pertuduhan yang dikenakan, syarikat tersebut boleh dikenakan denda sehingga RM50,000 manakala denda RM100,000 bagi kesalahan seterusnya jika disabitkan kesalahan.

“Sebelum ini, produk berkenaan sudah mendapat pendaftaran daripada kementerian, namun ia ditarik balik atas alasan ada dakwaan pada kotak pembungkusan yang dilarang. Bagaimanapun, pihak kami tidak menerima surat penarikan pendaftaran produk berkenaan”. Katanya yang tidak diwakili peguam.

Tular pada bulan lalu apabila terdapat usahawan kosmetik bergelar ‘datuk seri’ telah ditahan pihak berkuasa selepas terbabit menyeludup dadah bernilai RM5 juta.

Usahawan Kosmetik Bergelar ‘Datuk Seri’ Ditahan Terbabit Penyeludupan Dadah Bernilai RM5 Juta

7 Produk Kosmetik Yang ‘Merbahaya’ Untuk Digunakan Menurut KKM


Mempunyai Rekaan ‘Anglo Malay’, Rumah Milik Bekas Pembesar Di Perak Ini Sedia Untuk Dijual

Sejak dua dekad terakhir ini, dapat dilihat rekaan rumah semakin mirip antara satu sama lain mengikut jenis rumah. Hal ini sekaligus membuatkan rekaan rumah tradisional yang mempunyai konsep serta falsafah yang tersendiri semakin berkurang.

Terbaharu, siapa sangka rumah tradisional dengan reka bentuk Anglo Malay masih lagi boleh dimiliki di Kuala Kangsar menerusi perkongsian Twitter @nmraziz.

Sebuah rumah di Kuala KangsarReka bentuk Anglo MalayRumah milik Tok Muda Hj Meor Shamsuddinsayang rumah ini hendak di jual ada gambar di bawah 👇 pic.twitter.com/EREyHrRYuZ

Menerusi perkongsian, rumah ini merupakan milik Tok Muda Hj Meor Shamsuddin yang merupakan Tok Muda Orang Kaya-kaya Seri Adika Raja Shahbandar Muda.

Rumah yang penuh dengan nostalgia ini turut dipaparkan nombor telefon khusus buat orang ramai yang berminat untuk mendapatkan kediaman ini.

Gambar oleh Pak Toyyib Changkat Chermin pic.twitter.com/7tJxjO70Dl

Perkongsian ringkas yang dibuat oleh lelaki ini telah mendapat perhatian para netizen yang meluahkan rasa minat untuk mendapatkannya sekiranya mempunyai wang yang cukup. Berikut merupakan respon netizen terhadap penjualan rumah ini.

Ada rezeki lebih beli dah ni 🥲 https://t.co/jqpI6AMV4Z

— Hakuna Matata🦁 (@amalhisyams) March 22, 2023

— amaddino (@callmedolloh) March 22, 2023

Kalau aku kaya aku beli https://t.co/qbzTznQ7Kt

Arwah meninggal pada 23 Jan, 2014 rmh ni tiada penghuninya ..nak dijual sebab terlalu byk penama

Difahamkan rumah ini sedia untuk dijual berikutan terdapat terlalu banyak penama manakala pemilik asal rumah ini sudah meninggal dunia pada tahun 2014. Berdasarkan semakan, tiada sebarang tanda harga dikongsikan secara umum buat hartanah ini.


Mempunyai Warna Dan Nombor Plat ‘Kurang Senonoh’, Perodua Kelisa Ini Kekal Tarik Minat Orang UK

Kereta buatan Malaysia bukan sahaja terhad untuk pasaran tempatan sahaja. Bahkan ada sebahagian model yang dijual di luar negara seperti Perodua Kelisa.

Baru-baru ini sebuah Kelisa berwarna coklat telah menjadi bualan dan bahan jenaka komuniti Reddit r/CarTalkUK. Ini kerana nombor plat yang digunakan ‘Y90 P00’ pada kereta itu menyerupai warna kereta itu.

Jika anda masih tertanya-tanya apa yang menghiburkan hati mereka, ‘P00’ itu merujuk pada ‘najis’ dan warna Kelisa itu diumpamakan dengan sisa buangan itu.

Menurut pengguna Reddit yang tinggal di Newcastle, England, selama ini kereta Kelisa tersebut mendapat cukup ramai pengikut online kerana pengubahsuaian yang unik dan nombor pendaftaran platnya yang dianggap kelakar.

Perbualan mereka telah mendapat perhatian /u/BenLikesTea, iaitu pemilik Perodua Kelisa tersebut. Beliau mengucapkan terima kasih kepada orang ramai yang menyukai keretanya itu.

Pada masa beliau turut mendedahkan modifikasi yang telah dibuat pada kereta berkenaan seperti enjin baharu K3VE2 daripada Daihatsu yang menghasilkan 121hp.

“Semuanya berwarna merah jambu di bawah bonet dan ia agak bising, jadi saya minta maaf kepada penduduk sekitar di Leazes Park yang mendengar bunyi kereta saya pada pukul 6 pagi.

“Dahulu kereta ini lebih lowered, bagaimanapun tidak mendapat kelulusan MOT kerana spring longgar. Jadi buat masa ini saya umpama seperti duduk di dalam trak raksasa sehinggalah saya mendapatkan beberapa coilovers untuk diimport,” jelas beliau.

Tambah BenLikesTea lagi, jika sesiapa ternampak dirinya pada bila-bila masa, beliau suka untuk bersembang dan akan menunjukkan kereta tersebut lebih jelas lagi.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Menabung Wang Di Simpan SSPN, Ini Hadiah Menarik Untuk Anda Sempena Aidilfitri

Budaya mengumpul duit raya pasti menjadi detik terindah yang sentiasa dinantikan oleh anak-anak setiap kali tiba hari raya. Duit yang terkumpul kadang kala mampu mencecah ratusan malah ribuan ringgit sedikit sebanyak mengukir senyuman di wajah mereka.

Dalam fikiran, sudah terbayang mainan yang bakal dibeli atau perkara yang ingin dilakukan menggunakan duit berkenaan. Jadi sebagai ibu bapa, kita hendaklah memupuk ilmu mengenai simpanan sejak mereka kecil supaya anak-anak peka dan bijak menguruskan wang sekali gus celik dalam merancang kewangan apabila dewasa kelak.

Paling mencuit hati di hari raya, ada sahaja gelagat nakal adik beradik yang saling mengusik mahu berkongsi hasil duit raya terkumpul tetapi malang umur sudah melepasi had pemberian duit raya.

Adakah anda pernah mengalami situasi sebegini ketika perayaan Aidilfitri? Pasti anda dapat memahaminya selepas menonton video Raya daripada Perbadanan Tabung Pendidikan Nasional (PTPTN) sempena kempen Jom Beraya, Jom Menyimpan 2022.

Kempen Jom Beraya, Jom Menyimpan 2022 diteruskan pada tahun ini sebagai tanda penghargaan kepada rakyat Malaysia kerana memilih Skim Simpanan Pendidikan Nasional (Simpan SSPN) sebagai pilihan utama untuk simpanan semasa musim perayaan.

Kempen Jom Beraya, Jom Menyimpan 2022 dianjurkan di Peringkat
Negeri yang menawarkan hadiah keseluruhan berjumlah hampir RM160,000.

Ia terbuka kepada semua pendeposit Simpan SSPN iaitu Simpan SSPN Prime dan Simpan SSPN Plus bermula 15 April sehingga 31 Mei.

Setiap negeri menawarkan hadiah menarik kepada 22 pemenang bertuah iaitu TV Pintar 4K 50 inci, vakum tanpa wayar, seterika wap dan duit raya bernilai RM200.

Untuk menyertai kempen ini, pendeposit hanya perlu membuat simpanan bersih serendah RM50 dalam tempoh kempen dan akan layak mendapat satu cabutan secara automatik.

Pendeposit perlu memastikan akaun kekal aktif (akaun tidak ditutup) dan tidak membuat pengeluaran sepanjang tempoh pengekalan bermula 1 Jun sehingga 30 Jun ini daripada mana-mana akaun yang didepositkan dalam tempoh kempen.

Pendeposit Simpan SSPN yang menyertai kempen ini bukan sahaja berpeluang untuk memenangi hadiah yang menarik, malah akan menikmati pelbagai manfaat dan keistimewaan Simpan SSPN yang disediakan seperti pelepasan taksiran cukai pendapatan ke atas simpanan bersih sehingga RM8,000 setahun, perlindungan takaful, simpanan dijamin kerajaan, dividen yang kompetitif dan patuh syariah.

Lebih menarik, Simpan SSPN Plus turut menawarkan manfaat tambahan seperti perlindungan takaful yang komprehensif sehingga RM1.2 juta dan khairat kematian bagi pendeposit, pasangan dan lima orang anak.

Manakala, Simpan SSPN Prime pula menawarkan Geran Sepadan sehingga RM10,000 untuk keluarga berpendapatan bulanan tidak melebihi RM4,000 sebulan dan anak diterima dan mendaftar masuk ke Institusi Pengajian Tinggi (IPT).

Pembukaan akaun atau penambahan deposit Simpan SSPN boleh dibuat dengan lebih mudah, cepat dan selamat secara dalam talian melalui www.lovesspn.com atau melalui aplikasi mudah alih myPTPTN.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

‘Sekali Gunting RM500’ – Netizen Terkejut Dengan Harga Potongan Rambut Di Salun Mewah Ini

‘Tak Selidik Dulu Ke?’ – Netizen Hairan Mengapa YouTuber Ini Sanggup Ditaja Syarikat Perjudian


Menaip SMS Sambil Memandu Dianggap Cool Sehingga Anda Membaca Mesej Terakhir Mereka

Zaman ini semua di hujung jari dan smartphone menjadi salah satu “kawan baik” kita. Jika berjauhan seketika tanpanya, hidup terasa kosong. Oleh sebab itu, ramai yang tidak mahu melepaskan smartphone dari tangan walaupun semasa memandu!

Trend Text & Drive sedang berlaku di seluruh dunia. Kini statistik menunjukkan ia sama bahaya dengan Drink & Drive (memandu dalam keadaan mabuk).

If you text and drive, you’re 23 times more likely to have a car crash!

Kebiasaannya ia hanya mengambil masa 3 saat anda hilang fokus dan bump!

Texting semasa memandu telah menjadi sebab utama kebanyakan pemandu tidak fokus pada pemanduan terutama Gen-Y. Ia boleh menyebabkan nyawa anda diragut atau anda mungkin menjadi pembunuh dan di penjara kan.

Sila bantu sebarkan mesej penting ini kepada keluarga dan kawan anda.

Abaikan notifikasi dari smartphone anda semasa memandu.

Anda mungkin telah menyelamatkan nyawa seseorang hari ini!


Menakjubkan Kedudukan Bayi Di Dalam Perut Ibu Digayakan Oleh Bidan Dan Bapa

Marry Fermont, merupakan jurugambar pertama di Belanda yang merakamkan gambar-gambar bayi seperti ini selepas bayi dilahirkan. Idea mengambil gambar bayi seakan-akan di dalam perut ini tercetus apabila seorang bidan menunjukkan kepada sepasang ibu bapa bagaimana kedudukan bayi di dalam perut. Sejak itu Marry Fermont merakamkan detik-detik indah bayi dan ibu bapa serta bidan sehingga dia yakin membuka bengkel fotografi bayi untuk mengajar teknik-teknik fotografi sebegini. Malah, trend ini tersebar hingga ke Belgium.

Kebiasaannya bidan beri kerjasama untuk menunjukkan cara pegang bayi yang betul bagi mendapatkan posisi bayi di dalam perut. Bapa bayi juga turut diajar cara itu agar bayi selesa semasa Marry Fermont merakamkan detik-detik seperti ini:

Mungkin ramai tertanya-tanya adakah bayi-bayi ini berasa sakit ketika didudukkan cara sebegitu. Menurut Marry Fermont, bayi-bayi ini tidak pernah menolak untuk diposisikan seperti di dalam perut ibu. Malah bayi-bayi ini automatik berasa selesa apabila bidan dan bapa memegang mereka dengan cara yang betul.

LIKE dan FOLLOW Vocket di Facebook serta Instagram


Menang Di Kejuaraan Kanada 6 Tahun Lalu, Lee Chong Wei Dedah ‘Rahsia’ Kemenangannya

Sepanjang kerjaya sukan Chong Wei, satu dunia Chong Wei merantau untuk bermain badminton, demi bendera di dada. Kadang-kadang pergi dekat, kadang-kadang jauh. Ada pernah ke negara maju, ada juga masanya bertapak di negara membangun dan negara mundur.

Kali ini Chong Wei nak kongsi serba sedikit pengalaman menjelajah jauh. Ini masanya 6 tahun lepas. Chong Wei masa itu berada di tangga ke-99. Demi mengutip mata untuk menyertai Sukan Olimpik Rio, Chong Wei terpaksa pergi jauh ke Amerika Syarikat dan Canada. Terpaksa terbang 30 jam untuk satu perjalanan.

Sepertimana kejohanan antarabangsa lain, sebelum bertolak Chong Wei semestinya berbekalkan Maggi, Milo dan biskut Ping Pong Hup Seng. Kalau tak ada, sanggup tak terbang!

Selepas menang di New York, sampailah Chong Wei di Calgary. Agak mengejutkan kerana Calgary merupakan cowboy town yang high class. Lambang-lambang cowboy belaka merata tempat. Selepas berusha sikit, rupanya seluruh bandar tengah dalam persiapan untuk Festival Stampede, festival cowboy yang disanjungi puak-puak cowboy di Amerika Syarikat dan Canada.

Cantik sebenarnya Calgary ni. Gunung Rockies antara pemandangan paling menawan untuk saya.

Selepas dah muak makan makanan western seminggu di US dan Canada, kawan baba aku Mr E yang buka dewan badminton di Calgary bawa saya menjamu di restoran-restoran Malaysian di Calgary.

Adalah rasa sikit bau Malaysia tetapi memang kurang pada rasanya. Kerinduan terhadap Malaysia semakin terasa.

Mungkin itulah sebabnya kurang bermaya persembahan Chong Wei, terpaksa terheret ke rubber games berlawan Sai Praneeth dan Takuma Ueda di suku akhir dan separuh akhir. Terlebih maggi dan biskut ping pong barang kali. Mungkin lain cerita kalau ada biskut cap badminton.

Malam sebelum perlawanan akhir. Tak tahu nak makan apa dah. Pernah try KFC dan McDonald’s tapi rasanya tak boleh lawan KFC dan McDonalds di Malaysia. Dah down dah sebab esok perlawanan final bertemu Ng Ka Long.

Kawan lama saya, Naufal telefon. Dulu main bola keranjang bersama, dah lama lost contact, rupanya dah bertempat di Calgary. Dia ajak jumpa makan malam lepas tournament. Saya terus jawab “Apa pula besok? Malam ni la bro”. Terus saya guna servis Uber ke rumah Naufal.

Naufal sediakan nasi lemak rendang ayam. Isteri Naufal masak masak kari kambing. Kawan kita sorang lagi Terry bin Maldini, Melanau Sarawak juga di Calgary. Terry bawak char kuetiau style Prai yang basah dan air 100 Plus. Terkejut saya. Katanya di Lucky Market boleh dapat semuanya.

Oh my god. Best sangat! Meletup perut meneriak kesedapan. The rest was history. Ng Ka Long langsung bukan lawan di final.

A post shared by Datuk Wira Lee Chong Wei (@leechongweiofficial)

Kawan-kawan sekalian,
Tak ada negara lain yang ada makanan seenak Malaysia.
Tak ada negara lain yg ada Melayu, Cina India, Iban, Kadazan Dusun, Melanau panggil orang lain bro, abang, adik, ah ne dan boss.
Tak ada negara lain yang lebih mewah dari segi tradisi dan adat.
Tak ada negara lain yang bole menang Thomas Cup dengan berbilang kaum.
Jangan tak sayang Malaysia.
Jangan tahu kritik sahaja.
Cubalah sedaya anda melalui kemampuan anda, memperbaiki apa yang rosak, and memajukan apa yang sedia ada di negara.
There is still hope for this Country we all love. It’s our Malaysia, our home after all.

Jangan lupa.
Kita semua pernah seketika dahulu.
Berikrar di perhimpunan sekolah.
Akan menumpukan segala tenaga and usaha kami demi negara kita, Malaysia kita. Selamat Hari Kemerdekaan ke-64

Memang best pergi negara maju lain. Tetapi lepas 2-3 minggu, memang terindu dan terasa Malaysia juga yang terbaik, tak sabar-sabar pula mau pulang. Setuju?

Sebelum ini Lee Chong Wei turut pernah berkongsi kisah beliau bertemu isterinya buat pertama kali membuatkan beliau ‘lemah lutut’.

Berkenan Sejak Remaja, Lee Chong Wei Kongsi Detik ‘Lemah Lutut’ Pertama Kali Jumpa Isteri

Kisah Lucu Lee Chong Wei ‘Shopping’ Barang Dapur Buat Netizen Terhibur


7 Trik Menang Rumah Lelong Yang Tetap Menguntungkan

Alkisah pada suatu hari, di luar bilik lelongan awam…

“Aku dah give up la nak melabur dalam rumah lelong. Asyik kalah bidding je. Dahlah ramai orang. Semua bajet besar-besar pula tu. Macam mana aku nak menang. Baik aku melabur dalam (isi tempat kosong) lah macam ni.”

Nak menang rumah lelong ni berkait rapat dengan rezeki. Tapi mungkin tip di bawah boleh bantu sedikit sebanyak.

Jangan taksub dengan kawasan yang ramai orang suka. Atau kawasan yang sudah terkenal (contoh: kawasan sebelah LRT). Memang ramai orang nak beli di situ. Masa lelong, harga naik melampau sampai kita hanya mampu geleng kepala.

Kita kena berani beli di kawasan yang orang lain masih ragu-ragu. Elak kan dari ‘herd’ mentaliti atau ikut-ikutan. Baru la mudah nak dapat harga reserve.

Saya ada seorang rakan yang melabur di kawasan suam-suam kuku di pinggir Selangor. Ketika orang lain sibuk membida rumah flat sehingga naik hampir RM 200k, beliau sibuk membeli rumah lelong atas tanah pada harga sekitar RM 100k dan selalu mendapat harga reserve kerana tiada saingan. Secara purata, rumah yang beliau beli dalah di sekitar 40%-50% di bawah harga pasaran.

Bila beliau tengok orang lain berlawan sampai harga naik melampau, beliau hanya mampu tersenyum.

Jangan tunggu harga reserve nak cecah 50% bawah harga pasaran baru nak terkial-kial masuk bid. Masa tu dah ramai pembida lain bukak mata. Semua terbeliak. Akhirnya masa lelong, semua pakat lawan sampai naik sehingga harga pasaran.

Saya cadangkan masuk bida pada ketika harga reserve sekitar 20% bawah pasaran. Peluang nak menang pada harga munasabah adalah lebih tinggi.

Bila nak beli rumah lelong, rujukan harga pasaran amat penting. Kena bandingkan harga pasaran dari beberapa sumber (valuer, internet, brickzmy etc) dan ambil harga purata. Tidak terlalu rendah dan tidak terlalu tinggi.

Kalau terlalu konservatif (amik harga pasaran terendah dan set limit 40% bawah harga tersebut), memang sampai bila-bilalah asyik buat bank draft dan tebus bank draft.

“Aku kalau nak beli lelong, mesti 30% – 40% bawah harga pasaran. Kalau kurang dari tu, aku tak nak.”

Boleh bro kalau nak set target macam tu. Tapi janganlah bida rumah di tengah KL atau tepi LRT.

Mereka ada banyak info dan pengalaman. Buat kawan dengan mereka. Follow rapat.

Banyak good deal yang mereka tahu dulu sebab mereka ni hari-hari tengok senarai lelong. Yang mana tak logik nak menang murah, unit yang mana ada harapan bagus. Semua di dalam kepala mereka.

Pelaburan rumah lelong ni memang tidak boleh lari dari konsep cuba jaya. Kalah sekali tidak bermakna kalah berkali-kali.

Saya sendiri pernah mencuba sehingga 15 kali berturut-turut sebelum berjaya membida sebuah unit apartment 50% bawah harga pasaran. Memang berbaloi-baloi.

Akhir kata, saya ucapkan semoga berjaya kepada semua pembida rumah lelong di luar sana!

Kalau nampak saya kat bilik lelong, sudi-sudilah tegur ya!

Pelajari bagaimana untuk mendapatkan rumah lelong dalam artikel 5 Tip Membeli Rumah Lelong Dengan Cepat, Selamat Dan Mudah.


Peluang Menang Tiket Tayangan Perdana Serta Barangan Rasmi ‘Flatliners’

Vocket Premiere kembali dan kali ini, kami nak bawa anda tonton filem psycho/horror, Flatliners. filem ini mengisahkan 5 pelajar jurusan perubatan yang mencuba sesuatu yang sangat merbahaya; bangkit daripada kematian.

Flatliners turut membariskan pelakon hebat seperti Ellen Page, Diego Luna, Nina Dobrev, James Norton, and Kiersey Clemons. Semuanya bermula apabila salah seorang daripada 5 pelajar ini mengalami sendiri pengalaman ‘hampir mati’ dengan eksperimen menghentikan denyutan jantung.

Akibat daripada eksperimen ini, mereka dapat melihat kembali sesuatu momen yang pernah berlaku kepada mereka sewaktu mereka hidup. Namun perbuatan mereka itu bakal mengundang padah apabila ‘kehidupan’ selepas mati dan visi yang mereka lihat tidak lagi seperti yang mereka inginkan.

Berita baik untuk anda sebab Vocket ada 40 pasang tiket untuk ke tayangan perdana (17 October 2017), 5 helai t-shirt,5 helai beg canvas dan 5 folder edisi khas filem Flatliners ini! Anda hanya perlu isi butiran pada ruangan di bawah.

Tayangan Perdana ‘Flatliners’
Tempat: GSC 1 Utama
Tarikh: 17 October 2017 (Selasa)
Masa: 9:15 malam

1. Ikuti laman FB Sony Pictures Malaysia dan share peraduan ini di halaman Facebook anda. Jangan lupa untuk letak hashtag #VocketPremiere dan #FlatlinersMovie pada posting anda.

2. Setiap pemenang akan dihadiahkan dua keping tiket ke tayangan premiere ini. Tarikh tutup penyertaan adalah pada 13 October 2017 8.00 malam (Sabtu). Pemenang akan dihubungi pada 14 October 2017 (Ahad).

3. Isi butiran anda dalam lampiran di bawah untuk memudahkan kami menghubungi anda andai terpilih sebagai pemenang.

4. Pemenang akan dihubungi melalui email. Tayangan perdana ini akan berlangsung pada 17 October 2017 pada jam 9.15 malam di GSC Cinemas 1 Utama.

Flatliners akan berada di pawagam seluruh Malaysia bermula 19 October 2017.


Menangi Barangan Eksklusif Marvel Studios’ Avengers: Infinity War

Penantian 10 tahun peminat setia Marvel Cinematic Universe (MCU) untuk Marvel Studios’ Avengers: Infinity War akhirnya akan berakhir 25 April ini!

Tidak perlu diperkenalkan watak-watak yang akan muncul dalam Infinity War ini. Setiap wira kegemaran anda; dari Iron Man sehingga ke Star-Lord akan berganding bahu untuk melawan Thanos & The Black Order!

Sementara menantikan filem ini yang akan keluar dua minggu lagi, kami ada barangan rasmi edisi khas Marvel Studios’ Avengers: Infinity War untuk anda. Barangan berkenaan termasuklah pin badge, topi, card holder, buku nota, t-Shirt, payung dan USB Drive. Semuanya menawan dan cantik-cantik belaka.

Syarat Penyertaan
1. Ikuti laman FB Marvel Malaysia dan share peraduan ini di halaman Facebook anda. Jangan lupa untuk letak hashtag #VocketGiveaways dan #AvengersMY pada posting anda.

2. Setiap pemenang akan memenangi salah satu daripada barangan rasmi di atas. Tarikh tutup penyertaan adalah pada 27 April 2018 8.00 malam (Jumaat). Pemenang akan dihubungi pada 28 April 2018 (Sabtu).

3. Isi butiran anda dalam lampiran di bawah untuk memudahkan kami menghubungi anda andai terpilih sebagai pemenang. Pemenang akan dipilih berdasarkan jawapan paling kreatif. Fikir betul-betul sebelum menjawab. All the best!